Ini Data-Data Tumpuan Dalam Negara Menjelang Bacaan GDP Q3 Malaysia

‘Kalau teliti betul-betul data ni, rasanya dah boleh ramal GDP esok.’
Menjelang bacaan pertumbuhan keluaran dalam negara kasar (GDP) suku ke-3 negara pada esok hari, ini antara data-data tumpuan Malaysia yang perlu teliti.
Data Jualan Runcit September
Dagangan runcit negara tahun ke tahun berkembang 30% pada bulan September, turun dari catatan bulan sebelumnya pada 34.5% ekoran penurunan perbelanjaan pengguna semasa berlakunya peningkatan kos.
Ringkasan data jualan runcit setiap sektor adalah seperti berikut:

Kedai bukan khusus turun 31.9% dari 37.1%.
Kedai khusus susut 43.$5 dari 45.7%.
Jualan peralatan isi rumah jatuh 23.1% dari 27.9%.
Jualan kenderaan bermotor sederhana junam 51.0% dari 185.3%.
Perdagangan borong kuncup 13.3% dari 16%.

Data Pengangguran September
 Jumlah rakyat Malaysia yang tidak bekerja pada bulan September turun 3.6% dari tempoh sama setahun lalu pada 4.5%, seterusnya menandakan penyusutan ketara sejak Februari 2020.
Angka pengangguran dilihat turun 17.1% dari setahun lepas kepada 605 ribu sementara angka mereka yang berkerja naik 2.9% pada 16.63 juta.
Data Pengeluaran Industri September
Bacaan pengeluaran industri negara pada September berkembang 10.8% namun susut dari 13.5 yang dicatat pada bulan sebelumnya.
Sungguhpun begitu, situasi keseluruhan memperlihatkan peningkatan 13 bulan berturut-turut pengeluaran industri negara sejak Covid melanda.
Teliti komponen pengeluaran industri di bawah.

Pembuatan turun pada 10.4% dari 15.2%.

Peroduk elektrik dan elektronik pada 15.5%.
Petroleum, bahan kimia, produk getah dan plastik pada 6.5%.
Peralatan pengangkutan dan produk pembuatan lain pada 21.6%.

Pengeluaran elektrik susut 4.1% dari 9.9%.
Pengeluaran perlombongan naik 15% dari 8%.

Gas asli pada 21%.
Minyak mentah dan kondensat pada 7.2%.


GOLD Jatuh Di Bawah Paras $2000 Semula

Harga emas kembali semula ke bawah paras $2000 per auns hari ini.
Pergerakan yang dipamerkan pada carta XAU/USD semalam melihatkan dagangan emas meneruskan kenaikan sekitar 2015.00 sebelum harga dilihat kembali menjunam hampir 400 pips pada sesi New York.
Namun harga kembali ditutup lebih tinggi semula di atas paras 2000.00.
Dagangan yang bersambung pada hari ini melihatkan harga susut semula di bawah paras 2000.00 dan menguji paras sokongan Moving Average 50 (MA50) untuk pergerakan 1 jam harga di carta XAU/USD.
Pelabur mula berwaspada susulan US dolar dijangka akan kembali mengukuh semula selepas perkembangan positif pada isu pelaksanaan pakej rangsangan ekonomi AS.
Pegawai tinggi AS menyatakan bahawa terdapat kesungguhan antara Demokrat dan Republik untuk mencapai persetujuan sebahagian rangsangan bernilai $500 bilion.
 Namun masih terdapat momentum untuk harga meneruskan kenaikan semula dengan ketidaktentuan terhadap dagangan US dolar dalam pasaran.
Sentimen pasaran yang semakin menunjukkan pemulihan juga akan lebih memberi kelebihan buat emas untuk didagangkan lebih tinggi.
Paras ketinggian yang dicapai paras 2075.00 masih lagi menjadi sasaran pelabur jika harga emas kembali melonjak semula di atas paras 2000.00.
Namun jika harga terus menjunam, paras 1900.00 berkemungkinan dilihat menjadi sasaran harga semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Naik Berikutan Saudi Mengurangkan Eksport ke AS, Lebihan Bekalan Masih Kekal

Harga minyak mentah global didagang lebih tinggi pada Jumaat, yang dilonjakkan oleh jangkaan pemotongan OPEC mula menstabilkan pasaran ini, tetapi harga masih lagi dilihat merekodkan kerugian minggu ini berikutan kebimbangan lebihan bekalan.
Minyak Brent (Brent-oil) didagang di sekitar $50.86 setong naik 30 sen dari harga penutup Khamis.
Minyak WTI (West Texas Intermediate) pula naik 30 sen dan berada di sekitar $48 setong. Brent dijangka merekodkan kejatuhan 1.7% minggu ini, manakala WTI jatuh 1.5% dari minggu lepas.
“Harga dilihat mula jatuh. Terlalu banyak sentimen negatif yang telah diserap (priced-in) oleh komoditi ini,” kata Olivier Jakob, Pengarah urusan PetroMatrix.
 Arab Saudi mengatakan eksportnya ke Amerika Syarikat jatuh sebanyak 300,000 tong sehari di antara Februari dan Mac yang melonjakkan sentimen pasaran ini. Ia juga menjangkakan kejatuhan stok minyak AS.
Di Amerika Syarikat, aktiviti carigali telah meningkatkan pengeluaran lebih dari 8 peratus sejak pertengahan 2016. Tetapi, eksport Arab Saudi ke negara-negara lain masih lagi tinggi walaupun OPEC dan Non-OPEC telah membuat perjanjian pemotongan sebanyak 1.8 juta tong sehari sejak 1 Januari lepas.
Pedagang komoditi hitam menyatakan harga berhadapan risiko kejatuhan, kecuali OPEC meneruskan pemotongan bekalan selepas Jun nanti.
“Matlamat OPEC untuk mambawa bekalan ke paras normal tidak akan dapat dicapai sebelum perjanjian berakhir 30 Jun,” kata Jefferies Investment Bank.


Ini Petanda Untuk USD/CAD Turun Lebih Rendah

Pasaran minyak mentah dilihat semakin menunjukkan perkembangan baik dengan kenaikan pada harga minyak ke paras tertinggi sejak Mac lalu.
Hal ini adalah berikutan unjuran optimis terhadap permintaan minyak mentah global selepas keyakinan pasaran susulan laporan positif berterusan mengenai vaksin Coronavirus yang dilihat akan memberi kesan pemulihan ekonomi.
Dengan itu juga, dolar Kanada menerima tempias positif untuk mengukuh dalam pasaran ekoran minyak mentah adalah eksport utama Kanada.
Jika diperhatikan pergerakan harga pada carta pasangan mata wang USD/CAD, dolar Kanada berjaya memberi tekanan terhadap US dolar dengan menekan harga ke paras lebih rendah pada dagangan semalam.
Sebelum ini harga telah bergerak mendatar di bawah paras 1.31000 namun pada dagangan Selasa semalam, harga telah berjaya turun ke paras terendah terbaru 2 minggu mencecah ke paras tumpuan 1.30000.
 Di samping itu juga, penyusutan US dolar turut mendorong harga untuk didagangkan ke paras lebih rendah pada minggu ini.
Sesi Asia pagi ini melihatkan harga bergerak mendatar di bawah paras 1.30000, namun mula menunjukkan kenaikan di awal sesi Eropah dan bakal menguji paras halangan Moving Average 50 (MA50) pada pergerakan 1 jam harga untuk isyarat arah harga selanjutnya.
Jika harga kembali menyambung penurunan semula, paras lebih rendah yang bakal dituju oleh harga dilihat pada sekitar paras support 1.29300 sebelum ke paras tumpuan 1.29000.
Sekiranya harga berjaya membuat kenaikan melepasi halangan dinamik MA50, kenaikan lebih tinggi akan kembali semula menguji rintangan 1.31000.
Lihat gambar carta pasangan mata wang USD/CAD di bawah untuk rujukan analisis teknikal anda.


Berapa Kali ‘Test’ Tak Lepas, Boleh Ke GBP/USD Tembus Ni?

Berbanding US dolar, matawang Pound berjaya bergerak lebih kukuh pada dagangan penghujung minggu walaupun pelabur masih meletakkan kebimbangan yang tinggi terhadap rundingan Brexit antara EU dan UK.
Ketua Perunding EU, Michel Barnier bersama rakan sejawatannya dari UK, David Frost menyatakan bahawa terdapat sedikit perkembangan yang baik untuk hubungan perdagangan di masa hadapan antara dua pihak itu.
Data PMI pembuatan dan perkhidmatan UK akan menjadi tumpuan pada sesi Eropah. Bacaan data dijangka catat angka yang meningkat.
Dapat dilihat pergerakan harga pada carta GBP/USD kembali pamer kenaikan semula selepas harga membuat penurunan pada sesi Eropah semalam.
Kenaikan harga turut didorong oleh penyusutan US dolar sepanjang dagangan minggu ini ekoran laporan positif vaksin selain turut ditekan oleh data ekonomi yang kurang memberangsangkan.
Harga sehingga pembukaan sesi Eropah hari ini bergerak di atas paras sokongan Moving Average 50 (MA50) pada rangka masa 1 jam pergerakan harga yang menunjukkan trend bullish, namun terperangkap di antara zon resistance minggu ini.
 Paras resistance 1.27500 menjadi paras penting yang diuji harga dan dilihat harga menemui kesukaran untuk tembus ke paras lebih tinggi.
Kenaikan seterusnya dijangka ke paras 1.28000 sebelum momentum kenaikan harga yang diteruskan bakal mendorong harga mencatatkan paras ketinggian terbaru 4 bulan.
Namun jika zon resistance tersebut gagal ditembusi, harga berkemungkinan akan kembali membuat penurunan semula di bawah paras sokongan MA50 menuju zon RBS (resistance become support) sekitar 1.26600.
Penurunan seterusnya dilihat akan menuju paras tumpuan 1.25000 yang diuji harga sejak minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H1 – 18/9/2018

Pergerakan harga bagi pasangan matawang USD/JPY semalam dilihat membuat penurunan ke paras zon RBS (resistance become support) pada 111.800-111.700. Pada sesi pasaran Asia hari ini, harga dilihat kembali melonjak dari zon RBS tersebut dan telah melepasi paras Magic Pivot 111.898 dan paras resistance 112.042 (MagicR1). Kemudian harga terus membuat Higher High yang baru dan menyentuh paras resistance 112.259 (MagicR2) sebelum harga kembali membuat penurunan semula ke paras resistance MagicR1. Harga semasa didagangkan sekitar paras 111.970 setakat jam 3.19 petang.
Jika harga kembali menguji semula paras resistance MagicR1 yang juga dilihat berada pada zon major resistance 112.200 dan berjaya melepasi (breakout) paras tersebut, jangkaan harga akan membuat Higher High yang baru di paras resistance 112.403 (MagicR3).
 Sebaliknya, jika harga terus membuat kejatuhan, jangkaan harga akan kembali semula ke paras zon RBS semalam dan jika zon tersebut berjaya ditembusi harga, harga berpotensi untuk turun melepasi paras support 111.681 (MagicS1) dan menuju ke paras support seterusnya pada 111.537 (MagicS2). Paras support seterusnya yang dilihat akan menjadi tumpuan harga jika penurunan diteruskan, adalah pada paras support 111.320 (MagicS3).
Chart USD/JPY antara salah satu pasangan yang pergerakan harganya banyak dipengaruhi oleh sentimen pasaran semasa khususnya isu perang dagang yang menjadi tumpuan pasaran buat masa ini. Tumpu perhatian terhadap isu tersebut dan kawal posisi trade anda sebaik mungkin. Paras support dan resistance pada indicator Moshed Magic Line boleh disesuaikan dalam analisa anda sebagai rujukan tambahan.

Paras support: 111.681, 111.537, 111.320.
Paras resistance: 112.042, 112.259, 112.403.


Dagangan GOLD Terus Meningkat, Sasar Ke Paras $2000?

Harga emas telah menunjukkan peningkatan sejak 2 minggu lalu dipengaruhi reaksi pasaran terhadap suasana pilihan raya Presiden Amerika Syarikat (AS) 2020 yang menjadi tumpuan di seluruh dunia.
Perubahan nilai mata wang US dolar terhadap sentimen pilihan raya menjadi faktor utama mempengaruhi dagangan emas semasa.
Dapat disaksikan pergerakan harga emas pada yang diukur pada carta XAU/USD pada minggu lalu telah bergerak di atas paras harga 1900.00 dan meneruskan kenaikan melepasi paras rintangan pada 1938.00 untuk mencatatkan paras tertinggi terbaru 6 minggu.
Sebelum menutup dagangan minggu lalu, paras tertinggi yang dicapai pada Jumaat sekitar paras 1960.00 dengan jangkaan US dolar akan berterusan lemah pada minggu ini selepas kekalahan Donald Trump.
Pada sesi Asia bagi permulaan dagangan minggu ini, harga dilihat masih meneruskan kenaikan dengan paras ketinggian terbaru dicapai pada 1965.00 sebelum susut semula ke zon support 1953.00.
Kenaikan lebih tinggi dilihat akan menguji rintangan awal pada 1975.00 sebelum destinasi utama harga adalah ke paras ketinggian 2000.00.
 Harga emas telah berjaya mencapai paras melebihi $2000 pada awal Ogos lalu sekaligus merekodkan paras tertinggi sepanjang masa. Mampukah harga kembali mengatasi rekod tersebut dalam masa terdekat ini?
Namun, pelabur perlu tetap berhati-hati jika berlaku kejatuhan semula harga emas selepas kenaikan drastik minggu lalu.
Paras sokongan harga dilihat pada paras 1938.00 yang membentuk zon RBS (resistance become support) dan jika penurunan lebih rendah diteruskan, zon RBS 1910.00 pula akan menjadi tumpuan seterusnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Sesi Asia

US Dollar tenggelam dalam dagangan sesi Asia pada Selasa menjelang pertemuan di antara Presiden China, Xi Jinping dan Presiden Donald Trump yang masih diletakkan sebagai tumpuan utama pasaran minggu ini. Dalam masa yang sama, pasaran juga sedang menanti laporan semakan kadar faedah dari Australia.
US Dollar Index yang mengukur kekuatan US Dollar kali terakhir dinilai pada 100.36.
Data keyakinan perniagaan yang dikeluarkan oleh NZIER dari New Zealand semalam menunjukkan penurunan nilai kepada 17 peratus daripada 28 peratus. Ahli pemikir di New Zealand berpendapat bahawa kapasiti penggunaan meningkat kepada 93.6 peratus daripada 92.7 peratus sebelum ini. Dalam sesi ini, NZD/USD didagang melonjak sehingga 0.03 peratus.
Semalam, US Dollar bergerak tidak banyak berubah daripada matawang utama yang lain setelah pelabur menilai data ekonomi yang bercampur-campur.
 Greenback mula berundur daripada paras tertinggi dalam sesi sebelum ini apabila laporan perbelanjaan dalam sektor pembinaan bagi bulan Mac jatuh berbanding ramalan pakar ekonomi. Selain itu, aktiviti ekonomi di dalam sektor pembuatan juga dicatat lebih perlahan dari ramalan awal.
Sementara itu, Bank of Japan akan mengumumkan data CPI teras yang dijangka menunjukkan peningkatan sebanyak 0.2 peratus.
Di tempat lain, Pound telah kehilangan momentum berbanding US Dollar apabila GBP/USD jatuh ke paras terendah iaitu $1,2466 selepas aktiviti perkilangan UK dicatat lebih lemah pada bulan Mac.
Data Ini Melemahkan US Dolar, US ISM Manufacturing


Analisis Teknikal GBP/USD – Timeframe H1 – 11/10/2018

Matawang GBP terus mengekalkan pengukuhan pada dagangan semalam di mana jika dilihat pada chart GBP/USD, kenaikan yang dibuat harga telah melepasi paras 1.32000 yang menjadi paras resistance sebelum ini. Ini disebabkan oleh Ketua Perunding Brexit bagi Kesatuan Eropah, Barnier yang optimis bahawa perjanjian Brexit bakal ditandatangani pada minggu hadapan. Beliau turut mengatakan perjanjian ini bakal terlaksana jika Perdana Menteri UK, Theresa May bersedia menggugurkan beberapa permintaan khususnya melibatkan isu di sempadan Ireland. Harga yang dilihat didagangkan lebih tinggi dari paras Magic Pivot pada awal sesi pasaran Asia semalam meneruskan kenaikan sehingga melepasi paras resistance MagicR1 dan menguji paras resistance 1.32000 lewat sesi pasaran New York sebelum menutup harga di sekitar paras tersebut.
Pada sesi pasaran Asia hari ini, harga yang dilihat menyentuh paras Magic Pivot 1.3180 pada permulaan sesi kemudiannya meneruskan semula kenaikan sehingga melepasi paras resistance 1.3229 (MagicR1) untuk membuat Higher High yang baru namun kembali turun semula ke paras sekitar 1.32000 pada awal sesi pasaran Eropah. Harga yang akan meneruskan lagi kenaikannya bakal menyaksikan paras resistance 1.3265 (MagicR2) sebagai paras yang akan dituju harga seterusnya. Dan kemudiannya, harga yang masih mengekalkan momentum kenaikan bakal menguji paras resistance 1.3313 (MagicR3) di mana harga bakal melepasi paras ketinggian yang dicapai pada September lalu.
 Namun, sebarang kebarangkalian boleh berlaku apabila disebut berkenaan isu Brexit ini. Jika rundingan ini kembali mendapat reaksi negatif dalam pasaran, dijangka harga bakal mengalami kejatuhan semula di mana harga akan membuat penurunan lebih rendah dari paras Magic Pivot 1.3180 hari ini dan kemudiannya menuju ke paras support 1.3144 (MagicS1). Tambahan pula sekiranya USD kembali mengukuh semula, harga bakal turun lebih rendah berkemungkinan ke paras support pada 1.3096 (MagicS2). Seterusnya, harga dilihat akan menguji paras support terdekat iaitu pada 1.3060 (MagicS3) di mana paras ini juga berada pada zon yang menjadi tumpuan harga.
Ikuti perkembangan rundingan Brexit yang masih dilihat positif dalam pasaran dan bakal mencapai persetujuan pada minggu hadapan. Kenalpasti paras support dan resistance pada chart GBP/USD berpandukan indicator Moshed Magic Line bagi membantu anda membuat keputusan yang terbaik untuk posisi dagangan anda dan juga untuk mengurangkan risiko dalam dagangan.

Paras support: 1.3144, 1.3096, 1.3060.
Paras resistance: 1.3229, 1.3265, 1.3313.


Kenapa Matawang GBP Naik Secara Tiba-Tiba? Indeks PMI Perkhidmatan UK Positif

Matawang GBP menguat secara keseluruhan sejak pukul 4.30 petang tadi selepas pengumuman indeks PMI sektor perkhidmatan UK. Pair GBP/USD naik sehingga hampir 70 pip, GBP/JPY naik 65 pip, GBP/AUD naik 110 pip dan GBP/CAD naik sehingga 112 pip setakat pada pukul 5.30 petang.
Indeks PMI sektor perkhidmatan ini meningkat ke paras tertinggi sejak tiga bulan yang lalu, meneruskan pemulihan selepas kejatuhan ke paras terendah pada bulan Mac. Bacaan indeks meningkat ke paras 54.0 pada Mei dari 52.8 pada April. Bacaan kali ini juga jauh melebihi jangkaan pasaran 52.9.
Bacaan di atas 50 menunjukkan aktiviti yang berkembang dan sebaliknya di bawah 50 menggambarkan aktiviti yang merosot.
 Bacaan kali ini adalah yang tertinggi sejak bulan Februari dan menunjukkan pengukuhan dalam keseluruhan aktiviti perniagaan dalam sektor perkhidmatan.
“Peningkatan dalam aktiviti perkhidmatan menambah isyarat bahawa ekonomi Britain di landasan yang betul untuk naik semula pada suku kedua,” kata Chris Williamson ketua penganalisis ekonomi di Markit.
Data indeks sektor perkhidmatan penting berbanding sektor ekonomi yang lain di UK kerana sektor perkhidmatan adalah tulang belakang kepada ekonomi secara keseluruhan. Ia juga mewakili hampir daripada 70% keseluruhan ekonomi UK.


Analisis Teknikal USD/JPY – Timeframe H1 – 9/8/2018

Sentimen semasa tidak menyebelahi matawang USD buat masa ini walaupun ia agak menguat pada sesi London hari Khamis. USD dilihat masih bergelut dengan isu geopolitik antara AS-Iran. Tambahan pula dengan isu tarif antara AS-China dijangka memberi tekanan kepada USD. Sebaliknya, isu-isu yang melanda di Amerika Syarikat itu memberi kesan positif terhadap matawang JPY ekoran permintaan yang semakin meningkat.
Dari segi teknikal, USD/JPY semalam membuat penurunan sehingga ke paras 110.830 daripada paras resistance sebelumnya di sekitar paras 111.430. Harga dilihat menyambung penurunan sehingga paras 110.720 sebelum membuat kenaikan pada petang ini sehingga paras semasa di sekitar 111.100. Walaupun membuat sedikit penurunan hari ini, harga kembali bergerak dalam julat harga semalam di 111.437-110.829. Jika harga berjaya menembusi (breakout) paras support 110.720, harga berpotensi untuk turun lebih rendah sehingga paras support 110.111.
 Perhatikan pergerakan harga di sekitar level-level berikut:
Paras support: 110.719, 110.470, 110.111.
Paras resistance: 111.327, 111.686, 111.935.


Yen Mengukuh Menjelang Kajian Semula Dasar Oleh Bank of Japan

Yen mengukuh dalam sesi Asia berikutan semakan bank pusat untuk kajian semula dasar sejak rombakan yang besar sebelum ini. Selain itu, lebih tumpuan minggu ini diberikan kepada data NFP, dan pilihanraya presiden AS yang bakal diadakan minggu depan.
USD/JPY merosot 0.04%, manakala AUD/USD dan GBP/USD juga membuat junaman dalam sesi dagangan ini.
USD/JPY, 30 minit
AUD/USD, 30 minit
GBP/USD, 30 minit
Di Jepun, data pembuatan PMI bagi bulan Oktober dikeluarkan kurang dari ramalan awal. Sekarang, tumpuan mula beralih kepada mesyuarat Bank of Japan bagi kajian semula dasar yang digunapakai sejak rombakan besar dasar pada bulan lepas.
 Sementara itu, RBA juga dijangka mengkaji semula kadar tunai yang telah diletakkan pada rekod terendah sebanyak 1.5%.
Terdahulu di Australia, indeks pembuatan AIG meningkat  berbanding angka yang dicatat pada bulan lepas.
Sebelum ini, satu kajian FBI mengenai e-mel peribadi yang berkaitan dengan calon presiden parti Demokrat iaitu Hillary Clinton telah mencetuskan ketidaktentuan pasaran kerana calon itu dikatakan sebagai calon yang bakal memenangi pilhanraya tersebut.
Satu tinjauan ABC/Washington Post mendapati bahawa Clinton mendahului dengan 46%, dengan 1 mata melebihu Trump. Sedangkan sebelum tersebarnya laporan FBI itu, Clinton mendahului Trump dengan 12 mata.
Dalam masa yang sama, US Dollar Index yang mengukur kekuatan Greenback kali terakhir dinilai pada 98.41.
Semalam, US Dollar kekal diparas tertinggi keran disokong oleh ekonomi AS yang semakin berkembang.


Pergerakan Semasa Pasaran Forex Menjelang Pembukaan Sesi Eropah Hari Isnin

Selepas mengukuh pada sesi awal Asia, US dollar kini sedikit lemah berbanding matawang utama dunia menjelang pembukaan pasaran Eropah pada Isnin.
Sukar untuk memberi harapan tinggi kepada rundingan dagangan AS-China jika rundingan dengan Kanada yang dilihat lebih mudah gagal menemui kata putus.
Pada Sabtu, Presiden Trump berkata tiada perlunya untuk mengekalkan Kanada di dalam perjanjian NAFTA dan memberi amaran kepada Kongres untuk memudahkan rundingan ini, jika tidak beliau terpaksa membatalkan rundingan tiga negara itu.
Indeks US dollar yang mengukur kekuatan matawang greenback berbanding enam matawang yang lain setakat ini merosot sebanyak 0.07% pada pukul 2.18 petang.
 Major pair seperti EUR/USD setakat ini didagang meningkat 0.05%, di mana GBP/USD merekodkan kejatuhan 0.35%. USD/JPY susut 0.13%, manakala USD/CAD naik 0.15%. USD/CHF membuat kenaikan 0.10%. Pair AUD/USD dan NZD/USD masing-masing merosot 0.01% dan 0.21% setakat ini.
Matawang terkuat setakat ini adalah Yen, dan matawang paling lemah adalah GBP. Dengan menggabungkan kedua-dua matawang, pasangan matawang GBP/JPY jatuh 0.51% setakat ini.
Matawang GBP kini tertekan apabila retorik oleh pegawai dalam rudingan Brexit. Michel Barnier ketua perunding Brexit dari Kesatuan Eropah (EU).
Antara data yang dikeluarkan pada hari ini adalah data jualan runcit Australia yang meleset daripada jangkaan pasaran. Aussie pada minggu ini juga akan berhadapan dengan penetapan dasar monetari RBA yang mana kadar faedah dijangka kekal.


Ulasan Pergerakan Pasaran Tukaran Matawang Sepanjang Minggu Ini (24-28 Julai)

US dolar sekali lagi mengalami kerugian minggu ini yang tertekan disebabkan oleh faktor polisi, ketidaktentuan kenaikan kadar faedah dan trend inflasi yang masih lemah walaupun bacaan data pertumbuhan US pada Jumaat adalah positif.
Usaha Republikan bagi menggantikan ‘Obamacare’ masih lagi gagal dalam cubaan kali ketiga meningkatkan lagi risiko kepada polisi-polisi yang lebih penting seperti rangsangan fiskal dan pemotongan percukaian. Dua faktor pengembangan fiskal ini adalah sebab kepada pengukuhan US dolar sejak kemenangan Trump pada November 2016 dan kali ini kita melihat perkara sebaliknya berlaku kepada US dolar berikutan risiko kepada dua polisi tersebut.
Walaupun data keyakinan pengguna US naik dengan signifikan, namun masih belum cukup menolak matawang greenback naik ke atas dengan tumpuan pasaran minggu ini (24 – 28 Julai) tertumpu kepada mesyuarat The Fed dan pengumuman data pertumbuhan ekonomi.
Mesyuarat FOMC dilihat mengeluarkan kenyataan yang bernada dovish secara keseluruhan kali ini dengan tiada isyarat jelas terhadap perancangan kenaikan kadar faedah. Tiada lagi penegasan terhadap “data lemah sejak akhir-akhir ini hanyalah sementara”, di mana bank pusat dilihat kurang yakin dan kurang pasti dengan tren pergerakan data inflasi. Bank pusat juga menegaskan sebarang tindakan kepada pengetatan akan bergantung kepada data-data ekonomi di masa hadapan.
Apa yang menambah tekanan kepada US dolar pada Jumaat adalah data positif pertumbuhan (GDP) Amerika Syarikat. Kenapa data postif menyebabkan US dolar jatuh? Bukankah ia sepatutnya mengukuh?
Data GDP US pada Jumaat sememangnya positif, namun apabila dilihat kepada komponen-komponen inflasi dalam data ini khususnya bacaan pendapatan pekerja, kita akan melihat berlakunya kemerosotan yang akan menolak perbelanjaan domestik ke bawah sekaligus menekan inflasi ke bawah. Walaupun data PCE positif dan lebih baik daripada suku pertama, namun komponen-komponen pendapatan adalah lemah.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

17 – 21 Julai
24 – 28 Julai

Eur/Usd- Naik 248 pip
Eur/Usd- naik 163 pip

Usd/Jpy– Jatuh 186 pip
Usd/Jpy– jatuh 164 pip

Gbp/Usd– Jatuh 192 pip
Gbp/Usd– naik 174 pip

Usd/Chf- Jatuh 220 pip
Usd/Chf- naik 282 pip

Usd/Cad– Jatuh 179 pip
Usd/Cad– jatuh 163 pip

Aud/Usd– Naik 203 pip
Aud/Usd– naik 187 pip

Nzd/Usd– Naik 196 pip
Nzd/Usd– naik 157 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Indeks komposit Zon-Eropah (Isnin)

Indeks komposit pengeluaran merosot ke paras terendah enam-bulan lalu kepada 55.8 pada tempoh sama berbanding  56.3 yang dicatat pada bulan sebelum itu. Kadar penghasilan pekerjaan kukuh pada tempoh sama, khususnya dalam sektor pembuatan.

Keyakinan pengguna US (Selasa)

Keyakinan pengguna di Amerika Syarikat mengukuh dengan signifikan berbanding jangkaan pada Julai yang menunjukkan prestasi ekonomi negara ekonomi terbesar dunia yang positif. keyakinan pengguna bulan ini meningkat ke paras 121.1 berbanding 117.3 bulan lalu. Jangkaan pasaran bagi data kali ini ialah keyakinan jatuh kepada 116.5.

Data inflasi Australia (Rabu)

 Kadar inflasi suku tahunan Australia di lihat bergerak perlahan berdasarkan indeks harga pengguna (CPI) yang di keluarkan pada Rabu.
Berdasarkan ramalan penganalisa pasaran, untuk mencapai jangkaan 2.2% inflasi tahunan, kadar kenaikan bulanan perlu berada sekitar 0.4%. Namun begitu, laporan CPI untuk suku tahun kedua hanya meningkat pada kadar 0.2%, sedikit perlahan jika di bandingkan pada peratusan suku tahun pertama pada 0.5%.

Pertumbuhan ekonomi UK (Rabu)

Pertumbuhan ekonomi UK meningkat 0.3% pada suku kedua sejajar dengan jangkaan pasaran dan 0.2% yang dicatat sebelum ini. Dari segi tahunan, pertumbuhan meningkat 1.7% dari 2.0% sebelum itu di mana bacaan kali ini juga sejajar dengan jangkaan pasaran.

Penetapan polisi Federal Reserve (Khamis)

Kesemua ahli mesyuarat bersepakat untuk mengekalkan kadar faedah dengan undian 9-0 selari dengan keadaan ekonomi semasa dan tiada sebarang isyarat bank pusat akan naikkan kadar dalam masa yang terdekat.
Kita dapat lihat nada dovish yang bersifat sederhana berikutan kadar inflasi yang tidak mencapai sasaran.The Fed di jangka akan melaksanakan pengecilan penyata imbangan dan mengusulkan kenaikan kadar faedah pada September depan.
Perlaksanaan ini penting bagi menentukan hala tuju ekonomi US serta meyakinkan pasaran. Secara keseluruhan, kenyataan bank pusat boleh ditafsirkan sebagai ‘dovish’ sekaligus membenam US dolar pagi tadi.

Pertumbuhan ekonomi US (Jumaat)

Data secara keseluruhan dilihat masih tidak mampu mengalihkan keyakinan yang lebih kukuh terhadap pengembangan ekonomi di mana hanya terdapat sedikit bukti kepada tekanan inflasi.
Apabilan dilihat ke dalam komponen-komponen pendapatan yang menjadi proksi kepada pergerakan tren inflasi, data pendapatan peribadi di US meningkat $118.9 billion pada suku kedua berbanding yang dicatat pada suku pertama sebanyak $217.6 billion.
Pengurangan dalam data-data pendapatan ini memberi gambaran bahawa tekanan kenaikan kepada inflasi masih lagi lemah dan menyebabkan US dolar lemah sejurus data ini dikeluarkan.

Pertumbuhan ekonomi Kanada (Jumaat)

Pertumbuhan ekonomi (GDP) Kanada meningkat 0.6% pada pada Mei berbanding 0.2% yang direkod pada April di mana bacaan kali ini juga lebih tinggi daripada jangkaan 0.2% pasaran.
Ini merupakan kenaikan ketujuh berturut-turut dalam pertumbuhan ekonomi di mana 14 daripada 20 industri merekod pertumbuhan pada Mei sekaligus memberikan pertumbuhan 4.6% dari segi tahunan.


Pengukuhan Berterusan USD Akan Tekan GOLD Lebih Rendah

Pengukuhan US dolar di sesi New York semalam ekoran sentimen pasaran yang berisiko telah menekan harga emas ke paras lebih rendah semula di bawah paras $1900.
Jika diperhatikan pergerakan harga pada carta XAU/USD, harga tidak berjaya melepasi paras ketinggian 1925.00 semalam dan juga paras halangan Moving Average 50 (MA50) pada pergerakan 1 jam harga sebelum penurunan ketara harga dipamerkan.
Harga turun di bawah paras penting 1900.00 mencecah paras terendah harian sekitar 1886.00 sebelum mendatar menutup dagangan sesi New York.
Bersambung pada sesi dagangan hari ini, harga masih mendatar dan kenaikan yang dipamerkan pada awal sesi Eropah melihatkan harga menguji semula paras 1900.00 namun gagal menembusinya.
Penurunan dijangkakan semula sehingga ke paras sokongan 1875.00 yang berada di zon RBS (resistance become support).
Penurunan lebih rendah dilihat akan menuju zon support pada 1850.00 sekiranya US dolar kekal mengekalkan pengukuhan.
 Sebaliknya, jika US dolar kembali melemah akan memberi ruang untuk harga emas sedikit meningkat semula berkemungkinan menuju ke paras ketinggian yang dicapai harga semalam.
Seterusnya paras ketinggian 1938.00 akan menjadi sasaran destinasi berikutnya pada kenaikan ayng diteruskan untuk harga menguji zon SBR (support become resistance) tersebut.
Pantau faktor-faktor yang mempengaruhi sentimen pasaran di mana akan turut memberi kesan terhadap pergerakan harga emas semasa.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Brexit Kembali Tegang, Pelabur Waspada Risiko GBP/USD Jatuh Semula

Dagangan awal minggu (Isnin) menyaksikan US dolar bergerak suram ekoran bank-bank di Amerika Syarikat (AS) ditutup sempena cuti sambutan Hari Kemerdekaan Juneteenth semalam.
Selain itu, tumpuan pelabur terarah kepada Presiden Federal Reserve (Fed) Jerome Powell yang bakal memberi keterangan mengenai Laporan Dasar Monetari Separuh Tahun dihadapan senat pada Rabu dan akan mengulangi keterangannya di hadapan suruhanjaya yang berbeza pada Khamis.
Kenyataan Presiden Fed St. Louis, James Bullard mencuri perhatian pasaran apabila menyatakan bahawa Fed bakal menaikan kadar faedah pada mesyuarat seterusnya selain menegaskan pengembangan ekonomi AS harus diteruskan.
Selepas dari kenyataan tersebut, dilihat mata wang US dolar bergerak sedikit baik tetapi masih pada pergerakan yang suram sepanjang hari menyebabkan kebanyakan mata wang utama lain dalam pasaran memiliki ruang untuk meningkat termasuk Pound yang dilihat berjaya mengekalkan pergerakan menaik walaupun pada momentum lebih perlahan.
Lonjakan Pound pada minggu lalu berkemungkinan sukar untuk diteruskan pada minggu ini susulan tercetus kembali isu Brexit yang meningkatkan ketegangan di mana kerajaan United Kingdom (UK) mengumumkan perancangan untuk menukar protokol Ireland utara.
Walau bagaimanapun, Kesatuan Eropah (EU) mendakwa tindakan tersebut adalah melanggar undang-undang antarabangsa yang telah ditetapkan.

Pada carta harga pasangan mata wang GBP/USD, dilihat momentum pergerakan harga yang perlahan pada kenaikan di awal minggu disebabkan oleh ketegangan Brexit yang menganggu momentum harga walaupun tidak berlaku penurunan harga.
 Harga berjaya memaparkan kenaikan dari paras 1.22000 dengan peningkatan harian sekitar 70-80 pips untuk menuju ke paras tumpuan 1.23000.
Kenaikan harga ke paras tersebut boleh dicapai pada hari ini sekiranya Pound berjaya untuk mengekalkan corak kenaikannya.
Melepasi rintangan itu akan mendorong kenaikan lebih tinggi untuk menguji semula zon rintangan dicapai minggu lalu iaitu pada 1.24000.
Namun disebabkan kebimbangan terhadap ketidaktentuan Brexit yang melanda semula, pelabur akan berwaspada untuk senario penyusutan Pound yang boleh mendorong kejatuhan semula harga.
Penurunan harga yang bergerak susut di bawah zon 1.22000 akan menjangkakan harga menuju ke paras sekitar 1.210000 dahulu sebelum kembali mencecah pada zon support 1.20000 untuk pergerakan bearish yang lebih jelas.
Lihat gambar carta harga GBP/USD dibawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Menjunam 110 Pips Sebelum Pamer Pergerakan Mendatar

Sentimen pasaran yang berisiko dengan ketegangan meningkat antara Amerika dan China telah mendorong penyusutan bagi matawang komoditi terutamanya dolar Australia yang mempamerkan penurunan ketara pada dagangan semalam.
Pada carta pasangan matawang AUD/USD semalam, harga menguji paras ketinggian 0.67800 iaitu paras tertinggi yang dicapai sejak dagangan Mac lalu yang merupakan zon SBR (support become resistance).
Namun, harga kemudiannya telah menjunam pada sesi Eropah semalam sekitar 110 pips ke paras terendah harian pada 0.65700.
Harga turun melepasi paras halangan dinamik Moving Average 50 (MA50) pada rangka masa 1 jam pergerakan harga di carta AUD/USD sebelum kenaikan harga dipamerkan sehingga penghujung sesi New York.
Dolar Aussie kekal berisiko dengan tumpuan turut terarah pada ucapan oleh Gabenor Philip Lowe yang menyatakan kadar faedah akan terus dikekalkan rendah oleh bank pusat Australia.
Harga yang menguji paras halangan MA50 dengan mencapai paras ketinggian 0.66300 pada sesi Asia kemudiannya membuat penurunan ke paras 0.65900. Harga kemudian menunjukkan kenaikan pada penghujung sesi sebelum turun semula pada awal sesi Eropah selepas paras halangan MA50 masih gagal dilepasi.
 Jika penurunan diteruskan, harga dilihat akan menuju zon RBS (resistance become support) pada 0.65700 yang juga merupakan paras terendah harian semalam.
Penurunan lebih rendah akan menuju pula zon RBS seterusnya pada sekitar 0.65100.
Namun jika harga kembali melonjak membuat kenaikan semula, harga akan cuba melepasi paras ketinggian harian pada 0.66300 sebelum menuju semula resistance 0.66800 yang dicapai semalam.
Kenaikan yang berjaya melepasi zon tersebut akan mencatatkan paras ketinggian terbaru 2 bulan pada carta AUD/USD.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/JPY Terjun 80 Pips Pada Sesi Asia, Namun Harga Gagal Tembusi Zon Support

Pasaran digemparkan oleh serangan balas Iran terhadap Amerika Syarikat yang kembali meningkatkan risiko dalam pasaran.
Dilaporkan Iran telah melancarkan serangan peluru berpandu ke atas beberapa pangkalan udara tentera Amerika Syarikat di Iran sebagai tindakan balas susulan serangan baru-baru ini yang mengorbankan nyawa Jeneral Qasem Soleimani.
Ekoran serangan tersebut, dagangan safe-haven pamerkan peningkatan ketara pada sesi Asia pagi ni berikutan kebimbangan pelabur terhadap pasaran yang berisiko.
Jelas dilihat penurunan pada pergerakan harga bagi carta pasangan matawang USD/JPY yang turun lebih 80 pips mencecah sekitar paras 107.650 mencatatkan paras terendah terbaru 3 bulan.
Namun, jika dilihat semula pergerakan harga pada dagangan semalam, harga bergerak lebih mendatar menguji zon SBR (support become resistance) sekitar 108.500-108.600.
Penurunan ketara harga pada sesi Asia pagi ini telah menembusi semula garisan sokongan Moving Average 50 (MA50) yang memberi isyarat harga akan lebih cenderung meneruskan penurunan.
 Penurunan yang diteruskan dilihat akan menuju zon tumpuan pada dagangan Oktober 2019 lalu sekitar 107.400 dan paras lebih rendah pada 107.000.
Namun harga dilihat membuat kenaikan semula menguji MA50 sebelum dijangka penurunan kembali diteruskan.
Penyusutan Yen berlaku disebabkan tawaran Iran untuk menghentikan serangan jika Amerika Syarikat tidak membalas respon serangan. Walau bagaimanapun, pasaran masih berada dalam situasi berisiko.
Sekiranya harga terus bergerak lebih tinggi, harga akan cuba melepasi zon SBR yang diuji pada dagangan semalam sebelum menuju paras lebih tinggi sekitar 109.000.
Lihat gambar carta pasangan matawang USD/JPY di bawah untuk rujukan analisis teknikal anda.


Aku Sebatang Candlestick

Candlestick ialah alat popular yang digunakan oleh pedagang untuk menganalisis pasaran kewangan, termasuk pasaran pertukaran asing (forex).
Tapi, tahukah anda tentang sejarah candlestick?
Semuanya bermula pada abad ke-18 di Jepun, yang mana peniaga peniaga beras menggunakannya untuk menjejaki harga beras.
Seorang peniaga beras Jepun bernama Homma Munehisa telah membangunkan kaedah menganalisis pasaran beras menggunakan carta candlestick.
Kaedahnya melibatkan pengesanan harga pembukaan dan penutupan beras untuk tempoh masa tertentu, serta harga tinggi dan rendah dalam tempoh itu.

Pendekatan Homma adalah berdasarkan idea bahawa psikologi pasaran dan emosi boleh dilihat dalam pergerakan harga.
 Beliau percaya bahawa dengan menganalisis corak yang dibentuk oleh lilin, peniaga boleh meramalkan pergerakan harga masa hadapan.
Meskipun begitu, carta candlestick tidak digunakan secara meluas di luar Jepun sehingga tahun 1980-an, apabila seorang peniaga bernama Steve Nison memperkenalkannya kepada dunia Barat.
Nison menulis beberapa buku mengenai carta candlestick, yang membantu mempopularkan teknik tersebut di kalangan pedagang.
Hari ini, carta candlestick adalah alat yang digunakan secara meluas dalam dagangan forex.
Mereka menyediakan pedagang dengan perwakilan visual pergerakan harga dan boleh membantu mengenal pasti corak yang menunjukkan potensi membeli atau menjual peluang.
Pedagang menggunakan carta candlestick dalam kombinasi dengan alat analisis teknikal yang lain untuk membuat keputusan perdagangan mereka.
Syok kan belajar pasal pasaran? Haa. Kalau nak tahu lebih banyak lagi, kenalah join komuniti kami! Jom join sini~


Pengukuhan USD Semakin Menyakitkan Yen! Apa Dah Berlaku?

Pemain pasaran terus menguatkan pegangan terhadap raja mata wang US dolar di tengah keyakinan yang meningkat untuk kenaikan kadar faedah oleh Federal Reserve (Fed).
Pada sesi Asia, US dolar kekal di paras tertinggi sejak Mei 2020 ketika optimisme terhadap rundingan Ukraine-Rusia gagal merangsang peningkatan mata wang utama.
Perunding Ukraine Mikhail Podolyak mengatakan rundingan damai akan disambung semula pada Selasa selepas ia dihentikan sementara pada awal minggu. Namun serangan Rusia masih lagi berterusan.
Jurucakap Kremlin mengatakan bahawa semua rancangan Rusia di Ukraine akan dipenuhi sepenuhnya dan dalam jangka masa yang digariskan.
 Menurut laporan terbaharu, Rusia mungkin menghentikan eskport bijirin seperti gandum, jagung dan barli, sementara Moscow dan Belarus akan berhenti membayar bekalan tenaga dalam US dolar.
Ini pastinya akan meningkatkan lagi pengetatan dalam bekalan makanan dan mendorong lonjakan harga lebih tinggi.
Euro bergerak mendatar seiring dengan pergerakan US dolar, sementara mata wang pound pula susut lebih rendah meskipun terdapat jangkaaan bahawa Bank Pusat England (BOE) akan menaikkan kadar faedahnya pada mesyuarat polisi minggu ini.
Sementara mata wang yen terus melemah di paras terendah lima tahun berbanding dolar greenback ekoran peningkatan hasil bon AS 10 tahun ke tahap tertinggi sejak Jun 2019 pada 2.15% berikutan jangkaan pengetatan oleh Fed.
Dalam pada itu, lonjakan kes Covid-19 di China sehingga menyebabkan beberapa bandar utama di bawah perintah berkurung sedikit mempengaruhi sentimen pasaran, memperlihatkan mata wang sensitif risiko dolar Aussie dan kiwi didagangkan suram.


AUD/USD Pamer Kenaikan Harga Susulan Keputusan Mesyuarat RBA

Selepas siri penurunan yang agak panjang, matawang dolar Australia kembali mempamerkan peningkatan pada dagangan sesi Asia hari ini susulan keputusan mesyuarat bank pusat Australia pertama untuk tahun 2020.
Reserve Bank of Australia (RBA) telah mengekalkan kadar faedah di paras terendah 0.75% seperti yang telah dijangkakan.
Kenyataan positif oleh Gabenor Philip Lowe mendorong Aussie mengukuh dengan polisi semasa dilihat berjaya merangsang ekonomi negara yang menyokong pertumbuhan pekerjaan serta pendapatan.
Gabenor Lowe melihat prospek ekonomi global kekal rasional dengan melihat kelembapan ekonomi yang bermula pada 2018 mula menghampiri ke penghujungnya.
Memulakan dagangan pada minggu ini, pergerakan harga pada carta pasangan matawang AUD/USD bergerak mendatar di zon support sekitar 0.68800 semalam di mana paras tersebut merupakan paras terendah yang dicatatkan sejak dagangan Oktober 2019.
 Menyambung dagangan pada sesi Asia pagi ini, harga yang berlegar di zon support tersebut kemudiannya melonjak sekitar 45 pips melepasi garisan halangan dinamik Moving Average (MA50) susulan keputusan mesyuarat RBA diumumkan.
Momentum pengukuhan Aussie bakal menolak harga ke paras lebih tinggi menuju 0.67400 yang dilihat sebagai zon SBR (support become resistance).
Kenaikan lebih tinggi bakal menuju pula paras tumpuan pada 0.68800 yang juga merupakan zon SBR pada carta AUD/USD.
Namun jika tekanan wabak novel Coronavirus semakin meningkat, harga berkemungkinan kembali membuat penurunan semula dan cuba melepasi zon support 0.68800. Penurunan lebih rendah bakal mencatatkan paras terendah terbaru 4 bulan.
Lihat gambar carta pasangan matawang AUD/USD di bawah untuk rujukan analisis teknikal anda.


Sentimen Terkini Pasaran Forex Pada Awal Sesi Asia Hari Rabu

US dollar tidak banyak berubah berbanding enam matawang utama pada sesi Asia hari Rabu, tetapi menguat berbanding Yen dengan sentimen pasaran sedikit pulih selepas pengumuman pendapatan di Wallstreet yang memberangsangkan.
Ketiga-tiga indeks utama Wallstreet membuat kenaikan lebih daripada dua peratus selepas kaunter-kauntrer blue-chip merekodkan pendapatan yang kukuh pada suku ketiga. Ia sekaligus menunjukkan ekonomi Amerika Syarikat yang kekal kukuh walaupun dengan pengetatan dasar monetari oleh Federal Reserve.
Data pada Selasa juga menunjukkan bacaan pengeluaran perindustrian yang meningkat empat bulan berturut-turut pada September.
Indeks US dollar yang mengukur kekuatan matawang greenback berbanding enam matawang yang lain bergerak mendatar dengan hanya naik 0.07% setakat pada pukul 10.07 pagi.
 Major pair seperti EUR/USD setakat ini membuat penurunan 0.03%, di mana GBP/USD didagang meleset 0.02%. USD/JPY pula naik 0.11%, dengan USD/CAD didagang 0.15% lebih tinggi. USD/CHF pula didagang meningkat 0.01%. Pair AUD/USD dan NZD/USD masing-masing mencatat penurunan 0.13% dan kenaikan 0.23% setakat ini.
Matawang US dollar menguat sehingga 0.11% berbanding Yen pada awal sesi Rabu. Sebelum ini Yen menguat tujuh daripada lapan sesi dagangan pada Selasa dan mencapai paras tertinggi sebulan yang lepas pada Isnin.
Kejatuhan pasaran saham global telah menyokong kenaikan Yen sebelum ini. Jangkaan untuk Yen dalam jangka pendek banyak bergantung kepada keadaan semasa pasaran saham global, sama ada kenaikan Wallstreet pada Selasa akan berterusan atau sebaliknya.
Pasaran ketika ini juga sedang menunggu maklumat lanjut tentang halatuju dasar monetari The Fed dalam melihat bias pergerakan US dollar. Minit mesyuarat FOMC akan dikeluarkan pada Khamis pukul 2 pagi dan pelabur akan meneliti seberapa pantas kadar faedah akan dinaikkan selepas ini.


Perkembangan Brexit – Pound Sterling Menjunam Lagi!

Sesi pasaran Eropah hari ini menyaksikan kejatuhan ketara nilai matawang Pound Sterling dengan penurunan berbanding dolar AS telah mencecah lebih 120 pips ke sekitar paras 1.21600.
Hal ini adalah disebabkan laporan kerajaan United Kingdom (UK) dijangka akan menutup usaha parlimen untuk menghalang situasi Brexit tanpa perjanjian.
Kerajaan UK dilaporkan telah memulakan rancangan untuk menangguhkan perbicaraan parlimen sekitar 5 minggu dengan tempoh berehat sehingga 14 Oktober. Ini akan melumpuhkan usaha parti pembangkang untuk menghalang no-deal Brexit menggunakan undang-undang.
Susulan laporan tersebut telah menyaksikan penurunan signifikan dagangan GBP berbanding pasangan matawang utama pada awal sesi Eropah bermula. Dengan itu, risiko Brexit kembali menghantui pelabur yang menyebabkan penjualan besar-besaran terhadap posisi dagangan Sterling dalam pasaran.
 Penggubal undang-undang Tory, Dominic Grieve menyatakan komen beliau terhadap laporan tersebut. Beliau mengatakan tindakan PM Johnson ini akan menyukarkan beliau untuk memenangi keyakinan daripada kerajaan.
Sepertimana yang dinyatakan pada minggu lalu, Grieve yang tidak mahukan Jeremy Corbyn menduduki kerusi nombor 10 sebelum ini, tidak memiliki pilihan yang lain sekiranya mahu menghalang Brexit tanpa perjanjian. Itu yang akan menjadi dilema parti pembangkang buat waktu ini.
Pergolakan politik di UK akan kembali menekan dagangan Pound Sterling dan melenyapkan momentum lonjakan harga sebelum ini dengan harapan yang diberikan oleh kenyataan Canselor Jerman, Angela Merkel minggu lalu.
Terus pantau perkembangan Brexit di Britain untuk maklumat lebih lanjut dan dalam masa yang sama dapat mengawal risiko terhadap posisi dagangan GBP sehingga penghujung minggu ini.


Sentimen Semasa Pasaran Kewangan Global Setakat Petang Ini

Pasaran saham Asia didagang lebih tinggi hari ini berikutan prestasi positif Nikkei 225 yang turut disokong oleh data perdagangan Jepun yang memberangsangkan.
Dolar New Zeland (NZD) melonjak dalam awal sesi Asia berbanding matawang utama yang lain selepas data harga pengguna (CPI) negara itu mencatat data positif.
Hari ini pasaran akan memberi perhatian kepada data pekerjaan mingguan US, Indeks Philly Fed, ucapan Fed Powell, Rosengren dan Gabenor Carney.
Dalam sesi Asia pasaran saham didagang lebih baik hari ini mengenepikan kesan dari prestasi negatif di Wallstreet. ASX 200 (+0.3%) dengan pengukuhan dalam sektor kewangan mengatasi kelemahan dalam harga komoditi di mana Nikkei (+0.4%) disokong oleh perkembangan Toshiba yang positif dan data perdagangan Jepun yang membaiki sentimen pelabur.
Di Eropah, tinjauan terkini pilihanraya Perancis menunjukkan Macron mendapat undian 25%, Le Pen 22%, Fillon 19% dan Melenchon 19%. Manakala dalam pusingan kedua Macron dijangka menewaskan Le Pen dengan undian 66%, Macron kalahkan Fillon dengan 58% manakala Macron kalahkan Melenchon sebanyak 60%.
 Ahli ECB Villeroy menyatakan bahawa kadar faedah negatif ada hadnya dan polisi semasa dilihat bersesuaian.
Dalam pasaran Forex, NZD banyak disokong oleh data positif harga pengguna yang melebihi jangkaan pasaran yang menjadikan beberapa penganalisis melihat kenaikan kadar oleh RBNZ (bank pusat) dalam masa terdekat.
Dalam pasaran komoditi, WTI (west texas intermediate) kembali ke sekitar $51.00 setong walaupun data EIA semalam mencatat pengurangan bekalan. Emas pula susut (-0.1%) berikutan sentimen pasaran yang semakin baik dengan US dolar mendapat sedikit keuntungan. Kuprum (copper) juga mendapat tempias dari penurunan harga keseluruhan komoditi.
Di Amerika Syarikat, Fed Rosengren menyokong tiga kali lagi kenaikan kadar tahun ini. Beliau bukan pengundi dalam penetapan polisi monetari The Fed dan juga antara yang ‘hawkish‘ mengatakan The Fed akan mengurangkan penyata imbangannya dalam masa terdekat.
Fischer Naib Pengerusi The Fed pula seorang pengundi polisi dan bersifat agak dovish menyatakan kenaikan beransur-ansur kadar faedah akan mengurangkan kesannya kepada negara luar.


Peningkatan Hasil Bon Mendorong Pengukuhan Dolar

Matawang  U.S dolar menguat berbanding matawang yen dan euro pada sesi Asia hari ini berikutan peningkatan hasil bon U.S. Peningkatan ini disebabkan laporan yang  menyatakan Presiden Donald Trump  dilihat lebih mendukung calon yang dianggap hawkish sebagai pengganti Janet Yellen.
Hasil bon melonjak naik kembali dari paras 2 minggu rendah pada hari Isnin berikutan Presiden Trump yang lebih mendukung pakar ekonomi Standford, John Taylor sebagai pengganti pengerusi Fed yang dilihat lebih hawkish dari Janet Yellen.
 Menurut Junichi Ishikawa, pakar strategi Forex IG Securities “Dolar U.S berada dalam tekanan disebabkan hasil bon yang menyusut pada minggu lepas. Namun, hasil bon mula melonjak naik kembali berikutan saham Wall Street yang semakin kukuh. Selain itu, data U.S yang bagus dan laporan Trump yang mendukung Taylor turut menghentikan penurunan hasil bon.”
Lajut Ishikawa, pada ketika ini, pergerakan matawang euro dilihat akan menentukan tempoh pengukuhan dolar U.S. Hal disebabkan Bank Pusat Eropah dilihat kurang hawkish pada masa ini, berbeza dengan jangkaan pasaran pada bulan lepas, lantas menyebabkan hasil bon Jerman berkurangan dan mendukung pengukuhan dolar berbanding euro.
Matawang U.S  dolar menguat 0.05% berbanding yen, USD/JPY pada bacaan 112.24. Manakala Euro menyusut berbanding U.S  dolar sebanyak 0.1% pada paras $1.1787 selepas menyusut 0.25% semalam.
Indeks U.S dolar yang mengukur kekuatan greenback berbanding enam matawang lain meningkat 0.11% kepada 93.24 pada jam 10.00 a.m.


Komen Harker, Harga Emas Naik Kembali Dalam Sesi Dagangan Asia.

Harga emas mengukuh pada hari Isnin dalam sesi dagangan Asia berikutan kenyataan Patrick Harker pada hari ini.
Harker mengutarakan pandangan beliau, bahawa beliau menjangkakan the Fed akan meningkatkan kadar faedah pada bulan hadapan dan 3x pada tahun hadapan, namun menurut beliau pergerakan untuk mencapai kadar faedah yang tinggi adalah perlahan.
Pasaran hadapan emas bagi bulan Disember di Comex NYMEX meningkat sebanyak 0.15% kepada $1,276.11 per auns setakat jam 11.50 pagi. Namun bacaan ini merupakan bacaan terendah sejak 7 November lalu.
Selain itu turut mendorong peningkatan harga emas ialah isu kepimpinan perdana menteri UK, Theresa May.
Pada minggu ini, US, UK, Zon Eropah dan Kanada dijangka akan mengeluakan data CPI iaitu yang merupakan salah satu ukuran bacaan inflasi bagi setiap negara .
 Tumpuan pasaran juga terpacu pada rundingan komunikasi Bank Pusat yang akan dikelolakan oleh ECB. Barisan pengacara terdiri daripada ketua bank bank pusat Eropah, US, UK dan Jepun.
Pada minggu lepas, harga emas jatuh menjunam pada hari Jumaat berikutan ramai pelabur yang menjual tempahan emas disebabkan jangkaan pasaran terhadap minggu ini.
Harga emas mencapai paras tertinggi 3 minggu lalu pada hari Khamis akibat risiko geopolitik yang semakin memuncak di Timur Tengah.
Ditambah pula dengan kesangsian pasaran terhadap pelan perlaksanaan reformasi cukai yang dinyatakan akan ditangguh sehingga tahun hadapan. Kesangsian ini bermula apabila laporan Washington Post melaporkan bahawa ketua Senat Republikan sedang menimbang penangguhan selama setahun implementasi pemotongan cukai korporat bagi mematuhi peraturan Senat.
Indeks US dolar yang mengukur kekuatan matawang greenback berbanding enam matawang yang lain meningkat 0.13% setakat jam 11.50 pagi kepada 94.42.


Adakah AS Akan Bangkit Untuk Menguasai Sektor Tenaga di Dunia?

Sesi Asia menyaksikan minyak mentah dilaporkan merosot walaupun data dari Institut Petroleum Amerika (API) menunjukkan inventori tidak rasmi merosot sebanyak 2.2 juta tong minggu lepas.
Di NYMEX, WTI mentah terjun sebanyak 0.45% kepada $50.70.
Data ini bagaimanapun akan disusuli dengan data rasmi yang akan dikeluarkan oleh Jabatan Tenaga AS hari ini.
 Semalam, minyak mentah mula menamatkan keuntungan selepas naik dengan tinggi selepas OPEC mencapai persetujuan untuk membekukan bekalan bermula tahun depan.
Di Intercontinental Exchange London, minyak Brent diniagakan pada tahap $53.56 setong.
Sementara itu di Amerika Syarikat, Jack Gerard dari Institut Petroleum Amerika dikatakan sedang melobi Donald Trump untuk mengembalikan kepentingan sektor tenaga di Amerika Syarikat. Menurut beliau, AS perlu memodenkan dan menggunakan sepenuhnya manfaat tenaga yang terdapat di negara tersebut. Beliau juga mengharapkan agar Trump dapat membuat penambahbaikan terhadap sektor tersebut yang kurang diberi perhatian sewaktu pemerintahan Obama.
Bank of Japan Bersedia Menambah Program Rangsangan Ekonomi Untuk Mencapai Sasaran Inflasi : Iwata


Analisis Teknikal USD/CAD – Timeframe H1 – 16/10/2018

Pergerakan harga yang agak mendatar dilihat pada pasangan matawang USD/CAD pada sesi pasaran Asia bersambung ke sesi pasaran Eropah semalam. Namun, harga telah menjunam sehingga 95 pips pada sesi pasaran New York semalam apabila matawang CAD mula mengukuh selepas tinjauan perniagaan (Business Outlook Survey) yang dikeluarkan oleh Bank of Canada (BOC) menunjukkan jangkaan peningkatan jualan oleh syarikat-syarikat di Kanada. Di samping itu juga, pengukuhan matawang Loonie turut disokong oleh kenaikan harga minyak mentah berikutan isu geopolitik melibatkan Amerika Syarikat dan Arab Saudi. Berdasarkan indicator Moshed Magic Line, harga telah naik menguji paras resistance MagicR1 sebelum menjunam hampir menyentuh paras support MagicS3 dan menutup harga di sekitar paras support MagicS1.
Pada sesi pasaran Asia hari ini, harga didagangkan lebih rendah dari paras Magic Pivot  1.2998 hari ini dan masih bergerak menguji paras tersebut sehingga jam 3 petang. Jika harga gagal membuat kenaikan menembusi paras Magic Pivot, berkemungkinan besar harga akan meneruskan penurunan menuju ke paras support 1.2946 (MagicS1). Seterusnya harga bakal menyambung penurunan ke paras support 1.2902 (MagicS2) jika USD terus didagangkan lemah sementara CAD masih kekal positif dalam pasaran semasa. Dan sekiranya, harga mengekalkan momentum penurunan harga, dijangka harga boleh mencecah sehingga ke paras support serendah 1.2849 (MagicS3).
 Namun jika sebaliknya yang berlaku dalam pasarana, harga berkemungkinan kembali membuat kenaikan semula menuju ke paras resistance terdekat yang dilihat pada 1.3042 (MagicR1). Kenaikan harga yang diteruskan bakal melihatkan harga membuat higher high yang baru berkemungkinan ke paras resistance 1.3095 (MagicR2) setelah harga berjaya breakout paras 1.30700 yang menjadi paras ketinggian harga sebelum ini. Seterusnya, harga boleh mencapai kenaikan sehingga ke paras resistance 1.3138 (MagicS3) sekiranya harga masih mampu meneruskan kenaikan yang dibuat.
Data-data positif yang menyokong pengukuhan CAD dalam pasaran semasa menguatkan lagi jangkaan BOC untuk menaikkan kadar faedah dan bakal memberi kesan terhadap perubahan pergerakan harga khususnya pada chart USD/CAD. Pantau paras-paras support dan resistance pada chart USD/CAD dengan merujuk kepada paras harga yang telah disediakan pada indicator Moshed Magic Line.

Paras support: 1.2946, 1.2902, 1.2849.
Paras resistance: 1.3042, 1.3095, 1.3138.


Keputusan Mesyuarat RBA Benamkan AUD/USD Ke Dasar

Meneliti kepada carta harga pasangan matawang AUD/USD, harga telah meningkat sekitar 50 pips pada pembukaan dagangan November di sesi Eropah semalam (Isnin) sehingga ke penghujung sesi.
Namun pergerakan harga masih lagi bergerak secara mendatar dan tidak menentu di zon rintangan 0.75000 dan kekal didagangkan pada paras halangan Moving Average 50 (MA50) pada rangka masa 1 jam.
Memasuki ke sesi Asia hari ini (Selasa), harga tampaknya telah membuat penurunan ketara angkara keputusan oleh mesyuarat polisi Bank Pusat Australia yang dikeluarkan pada sebentar tadi.
Tepati jangkaan ramalan bahawa Reserve Bank of Australia (RBA) mengambil langkah dalam mengekalkan pelonggaran polisi yang sama sekali telah mengakibatkan dolar Aussie bergerak lemah selepas mesyuarat.
Mengejutkan pelabur, RBA mengumumkan untuk menamatkan sasaran hasil bon untuk April 2024 pada 0.1% dan mengekalkan kadar faedah di paras 0.10% tidak berubah.
Kelemahan yang dipaparkan juga dilihat sangat parah berbanding matawang USD yang ketika ini pelabur lebih berwaspada terhadap pelbagai data-data penting yang akan diterbitkan pada minggu ini termasuk laporan pekerjaan NFP Amerika Syarikat (AS) dan juga mesyuarat FOMC.
 Andai kata pergerakan harga terus menjunam, paras sokongan sekitar 0.74600 dijangka akan diuji semula sebelum memberi petunjuk awal yang lebih jelas untuk membuat perubahan trend bearish.
Penurunan ketara akan memperlihatkan pergerakan harga mencecah ke zon RBS (resistance become support) 0.74000 yang menjadi paras permulaan lonjakan harga pada sebelum ini.
Namun sekiranya harga berjaya mencatat prestasi cemerlang untuk melonjak, paras tertinggi 15 minggu yang dicapai pada minggu lalu sekitar 0.75500 dijangka akan sekali lagi diuji.
Kenaikan yang lebih garang akan menyaksikan pergerakan harga menembusi paras tertinggi tersebut bagi mencapai pula ke zon rintangan 0.76000 dan seterusnya bakal mencatat paras tertinggi yang terbaharu.
Lihat gambar carta harga pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Uji Paras Ketinggian Terbaru, Berjayakah Harga Naik Lebih Tinggi?

Matawang dolar Australia didagangkan mengukuh pada sesi Khamis berikutan sentimen positif pasaran dengan perkembangan Brexit turut dilaporkan memberi khabar gembira. Bersambung pada dagangan Jumaat, dolar AUD memberi reaksi terhadap data ekonomi China yang dikeluarkan pada sesi Asia.
Data jualan runcit China unjuran tahun ke tahun melonjak kepada 7.8% untuk bacaan September, peningkatan tertinggi sejak Jun lalu. Data pengeluaran perindustrian China pula melonjak kepada 5.8% pada September berbanding 4.4% pada bulan sebelumnya. Ini menunjukkan bacaan yang baik dan boleh mendorong kenaikan harga buat AUD atas faktor China merupakan rakan dagang terbesar Australia.
Namun, pengukuhan terhalang oleh bacaan data pertumbuhan GDP China untuk suku ketiga 2019 mencatatkan bacaan 6.0% lebih perlahan berbanding 6.2% pada suku sebelumnya. Bacaan tersebut merupakan pertumbuhan paling perlahan dicatatkan sejak suku pertama tahun 1992.
Dengan data ekonomi China yang dilihat agak seimbang, pergerakan harga pada carta pasangan matawang AUD/USD pada sesi Asia hari ini lebih mendatar.
Sebelum ini, harga telah melonjak sekitar 80 pips mencatatkan paras tertinggi bulanan terbaru pada resistance 0.68300 sebelum pergerakan harga kembali perlahan di sekitar di paras tersebut.
 Bersambung pada sesi Asia hari ini, harga masih dilihat berlegar di kawasan tersebut dan beberapa kali menguji resistance 0.68300 untuk menembusi ke paras lebih tinggi namun masih gagal sehingga bersambung dagangan ke sesi pasaran Eropah.
Sekiranya paras resistance 0.68300 berjaya ditembusi, harga berpotensi untuk mencapai kenaikan sekitar 50 atau 60 pips lebih tinggi lagi menuju ke paras ketinggian yang dicapai harga pada dagangan September.
Sebaliknya, jika harga gagal mengekalkan pengukuhan lonjakan harga semalam, harga dijangka akan kembali membuat penurunan semula menuju paras RBS (resistance become support) pada 0.68100.
Penurunan lebih rendah berkemungkinan menuju pula ke paras 0.67900 atau 0.67800 yang dilihat sebagai zon RBS (resistance become support).
Lihat gambar carta pasangan matawang AUD/USD di bawah untuk rujukan teknikal analisis anda.


Nampak Gaya Peningkatan Hari Ini Akan Jadi Bualan Hangat

Harga emas meningkat kepada paras tertinggi dalam tempoh 4 minggu apabila Bank of England mengambil keputusan untuk menurunkan kadar faedah pada hari Khamis.
Sementara itu, fokus tetap diberikan kepada data pekerjaan AS yang bakal diumum hari ini.
Emas bagi penghantaran Disember di Comex meningkat sehingga 23%.
Harga ini melonjak sejak keputusan BoE untuk mengurangkan kadar faedah kali pertama dalam tempoh 7 tahun. Selain itu, BoE juga mengumumkan lebih banyak langkah bagi mengatasi masalah kemelesetan ekonomi yang melanda sejak peristiwa Brexit, 24 Jun lalu.
Bank pusat juga dijangka meningkatkan program pelonggaran kuantitatif sebanyak £ 60 bilion dan mengurangkan unjuran pertumbuhan bagi tahun depan.
 Sebenarnya pengumuman BoE semalam itu telah dapat dijangka oleh kebanyakan ahli ekonomi.
Disamping itu, emas terus disokong oleh US Dollar yang mula melemah berikutan data AS yang turun naik.
Antaranya, US Census Bureau melaporkan penurunan factory orders sebanyak 1.5%. Sebelum itu, Jabatan buruh telah melaporkan kenaikan kadar pengangguran sebanyak 3,000.
US Dollar Index yang mengukur kekuatan matawang gergasi itu turun 0.13%.
Dalam pasaran lain, silver futures telah berubah kepada $20.447 satu troy ounce, manakala copper futures mencatat peningkatan sebanyak 0.09%


Preview Tiga Data Ekonomi Yang Akan Memberi Impak Pada Pasaran Hari Ini

Data Pengangguran UK Akan Menentukan Hala Tuju Sterling Selepas Ini (4.30 petang)

Pound terus meningkat berbanding greenback, mencecah ketinggian setahun yang lalu semalam. Para pelabur akan meneliti data-data pasaran buruh UK pada jam 4.30 petang hari ini bagi mengukur kekuatan ekonomi UK pada ketika ini.
Jangkaan kadar pengagguran UK kekal menghampiri paras terendah 42-tahun lalu sementara kenaikan inflasi dijangka akan menolak purata pendapatan (average earning) sedikit tinggi.
GDP/USD naik 0.9% kepada $1.3283 di sesi yang lalu.
Data Inflasi US (8.30 malam)

Peserta-peserta pasaran akan memantau semua bacaan terbaru inflasi bagi melihat perkembangan ekonomi US, yang mana akan mempengaruhi keputusan Federal Reserve untuk polisi monetari mereka hujung bulan ini.
Penganalisis menjangkakan kenaikan 0.3% bagi bulan Ogos pada indeks harga pengeluar (PPI) selepas jatuh 0.1% pada bulan sebelumnya.
 Ahli FOMC akan bermesyuarat pada 19-20 September. Perbincangaan akan dibuat mengenai keadaan fiskal serta kajian terhadap ekonomi bagi menentukan pendirian yang sesuai untuk polisi monetari seterusnya.
Data-data inflasi dijangka akan memberi hala tuju yang lebih jelas kepada greenback yang telah jatuh ke paras 32-bulan terendah berbanding matawang utama yang lain.
Adakah bekalan minyak mentah akan terus meningkat untuk dua minggu berturut-turut? (10.30 malam)
Bacaan bekalan data mingguan oleh Energy Information Administration (EIA) hari ini dijangka akan menunjukkan peningkatan untuk kali kedua, selepas bacaan meningkat untuk bekalan dua minggu yang lalu.
Penganalisis menjangkakan bekalan minyak mentah naik sekitar 3.2 juta tong untuk minggu yang berakhir pada 8 September.
Harga minyak bermula positif minggu ini selepas OPEC melaporkan penurunan pada pengeluaran bulan Ogos serta jangkaan permintaan yang meningkat pada tahun 2018, mengurangkan kebimbangan para pelabur terhadap ketidak seimbangan permintaan dan penawaran bagi pertengahan tahun kedua 2017.
Pasaran hadapan minyak West Texas Intermediate (WTI) tutup pada paras $48.23, naik 16 sen pada sesi yang lalu. Minyak brent pula tutup pada harga $54.27


Impak Kejutan NFP AS Masih Terasa, USD Terus Gagah!

Kejutan NFP kuatkan USD
Mata wang utama kecundang ke paras terendah
Mesyuarat polisi RBA jadi tumpuan

US dolar terus mengekalkan momentum pengukuhan pada Selasa selepas melonjak tinggi susulan kejutan laporan pekerjaan NFP Amerika Syarikat yang memberangsangkan pada Januari.
Ekonomi AS tanpa dijangka menambah sebanyak 517,000 pekerjaan, jauh lebih baik daripada jangkaan untuk meningkat hanya 193,000 pada Januari dan meningkat daripada bacaan sebelumnya 260,000.
Lebih mengejutkan lagi adalah kadar pengangguran yang turut mencatat penurunan kepada 3.4%, meleset daripada jangkaan untuk meningkat 3.6% daripada 3.5%.
Angka purata pendapatan yang menjadi pengukur kepada pertumbuhan gaji pula menurun kepada 0.3% daripada 0.4%, menepati jangkaan bahawa tekanan harga di AS semakin mereda.
 Ekoran daripada itu, dolar Amerika kembali mencatatkan peningkatan, menyaksikan indeks dolar diniagakan lebih tinggi berbanding kebanyakan mata wang utama pada 103.52 pada sesi Asia.
Kejutan itu turut menyaksikan mata wang euro kecundang ke paras terendah 4 minggu, manakala dagangan pound pula terlemah 5 minggu berbanding greenback.
Dalam pada itu, dolar Aussie diniagakan suram pada sekitar paras terendah 3 minggu dengan tumpuan pelabur kini terarah kepada mesyuarat polisi Reserve Bank of Australia (RBA) pada hari ini.
Insiden mengenai belon pengintip China yang dikesan memasuki ruang udara AS pada minggu lalu telah mencetuskan ketegangan antara kedua-dua negara itu, di mana pelabur melihat ia mungkin akan mempengaruhi sentimen pasaran.
Di sisi lain, mata wang yen mendapat sedikit sokongan untuk meningkat selepas Kementerian Kewangan Jepun mengesahkan campur tangan dalam pasaran secara senyap.


Analisis Teknikal NZD/USD – Timeframe H1 – 5/4/2018

Pergerakan harga bagi NZD/USD masih menunjukkan potensi ke arah kenaikan ketika ini selagi ia tidak breakout key Support dan dijangkakan ia berpotensi untuk meeguji Key Resistance 0.7320 dan jika breakout, ia akan mencapai ke harga yang lebih tinggi bagi membentuk new HH.
 Walaubagaimanapun, NZD/USD juga berpotensi membentuk pattern head & shoulder sekiranya ia gagal untuk breakout 0.7300 atau juga membentuk double top jika tidak breakout Key Resistance untuk kembali bearish.
Oleh itu, penting untuk memperhatikan Key Support dan Key Resistance ketika ini samaada ia akan breakout ke arah penurunan ataupun meneruskan lagi kenaikan pada minggu ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Minyak Pertahankan Keuntungan

Minyak mentah didagangkan stabil pada awal perdagangan Asia ketika para pelabur menilai kesan terhadap permintaan bahan bakar dari kebangkitan terbaru di Covid-19 di seluruh dunia.
Niaga hadapan minyak mentah Brent sedikit meningkat pada $75.34 setong, sementara dagangan WTI Amerika Syarikat positif pada $74.30 setong.
Varian coronavirus Delta terus merebak dengan cepat di Asia dan Eropah, dan yang terbaru di Amerika Syarikat, sehingga menyebabkan lonjakan jangkitan dan sekatan baru di beberapa wilayah.
 Peningkatan itu menambahkan ketidakpastian dalam pasaran, lebih-lebih lagi setelah OPEC+ menamatkan perbincangan mengenai pengeluaran pada minggu lalu tanpa perjanjian untuk bulan Ogos.
Penerbitan terbaru data daripada China bakal menekan harga minyak, di mana import minyak mentah di negara itu dilaporkan buat pertama kalinya jatuh ke tahap terendah tahun ini pada bulan Jun.
Ini menunjukkan bahawa permintaan dari ekonomi kedua terbesar dunia itu semakin berkurang, seiring dengan pertumbuhan lebih lemah yang dipamerkan dalam beberapa siri data sebelum ini.
Pasaran kini menantikan data daripada Institut Petroleum Amerika (API) yang diharapkan untuk terus menunjukkan pengurangan dalam bekalan minyak mentah AS pada minggu lepas.


Emas Langsung Tidak Mempedulikan Komen yang Agak Hawkish dari Yellen dalam Sesi Ini!

Harga emas mengenepikan komen yang agak agresif oleh Yellen mengenai prospek kenaikan kadar oleh Fed. Dalam pada itu, tumpuan terus diberikan kepada ucapan sulung dari Donald Trump yang dijadualkan pada Jumaat ini.
Emas bagi penghantaran Februari di Comex jatuh sebanyak 0.93 peratus kepada $1,200.85 satu troy ounce. Dalam sesi ini juga, silver futures merosot sebanyak 1.57 peratus sementara copper futures meningkat sebanyak 0.73 peratus.
Dalam kenyataan pada lewat Rabu itu, Pengerusi Fed iaitu Janet Yellen mengatakan bahawa beliau melihat kenaikan kadar beberapa kali setahun dalam suasana ekonomi yang semakin pulih sehingga menjelang akhir 2019. Kadar dikatakan akan dinaikkan secara beransur-ansur sehingga ekonomi mencapai tahap neutral.
Menurut Yellen dalam satu ucapan di Commonweatlh Club, San Francisco, perubahan dasar monetari mengambil masa untuk menunjukkan kesan terhadap ekonomi.
 Semalam, harga emas mencapai paras tertinggi dalam tempoh 8 minggu sementara pelabur menunggu ucapan dari Janet Yellen mengenai petunjuk kenaikan kadar pada masa akan datang.
Harga logam kuning bangkit kepada $1,218.90 pada Selasa, iiatu tahap yang tidak pernah dilihat sejak 22 November lalu selepas US Dollar menjunam gara-gara ucapan Trump.
Pasaran kewangan global akan terus memberi tumpuan kepada Trump kerana beliau akan mengangkat sumpah jawatan pada Jumaat ini. Pelabur juga amat menantikan butiran lanjut mengenai langkah pembaharuan cukai, perbelanjaan infrastruktur dan pendirian terhadap dasar China.
Fed juga sebelum ini telah meletakkan tiga unjuran kenaikan kadar bagi tahun 2017. Namun begitu, kelewatan dalam menaikkan kadar memberi manfaat buat emas.
Prospek ECB dalam Menamatkan Program Pembelian Asset Langsung Tidak Membimbangkan Itali


Analisis GOLD – Emas Bertapak Di Zon $1,720 Sementara Nantikan Mesyuarat FOMC

Dagangan emas masih lagi bergerak mendatar pada awal minggu didorong oleh pergerakan suram US dolar sementara pelabur berwaspada menjelang mesyuarat polisi FOMC minggu ini.
Setelah diperincikan dengan data inflasi yang terus meningkat pada bulan Jun ke paras tertinggi terbaru sejak 40 tahun, tekanan terus dirasai oleh Federal Reserve (Fed) untuk bertindak melanjutkan langkah kenaikan yang agresif buat kali keduanya sebanyak 75 mata asas pada mesyuarat kali ini.
Dalam pada itu, pelabur bakal menantikan penerbitan data pertumbuhan ekonomi Amerika Syarikat (AS) pada Khamis yang bakal memberi petunjuk sama ada ekonomi sedang menuju ke arah kemelesetan atau sebaliknya.
Pada carta harga XAU/USD yang mengukur nilai emas berbanding US dolar, dagangan sesi Asia semalam menyaksikan harga membuat kenaikan bersambung ke sesi Eropah mencapai paras ketinggian 1736.00 sebelum menyusut semula bersambung ke sesi New York sekitar 200 pips ke bawah paras 1720.00 semula.
Malah, harga juga telah melepasi bawah paras sokongan Moving Average 50 (MA50) pada rangka masa 1 jam untuk isyarat pergerakan bearish buat emas namun harga masih lagi berlegar pada paras MA50 tersebut pada dagangan yang bersambung ke hari ini (Selasa) di atas paras 1720.00
Untuk jangkaan penurunan harga emas, melepasi paras penting 1720.00 akan menjangkakan penurunan bakal dilanjutkan ke zon 1700.00 yang dilihat akan menjadi tumpuan awal sebelum ke paras lebih rendah.
 Seterusnya, penurunan yang lebih rendah emas dijangkakan bakal menuju ke zon support pada 1680.00 setelah penurunan minggu lalu gagal untuk menyambung penurunan lebih rendah melepasinya.
Sebaliknya jika harga emas menunjukkan corak peningkatan, kenaikan dari zon 1720.00 bakal menuju ke paras halangan 1760.00 untuk diuji setelah mengatasi paras ketinggian dicapai pada Jumaat lalu.
Dan untuk peningkatan harga lebih tinggi, kenaikan lanjut logam kuning dijangkakan bakal menguji zon 1785.00 sebelum menuju pula ke zon tumpuan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pergerakan Eur/Usd Dalam Pembukaan Pasaran New York

Eur/Usd ketika ini telah mencatatkan kenaikan selama lima minggu berturut-turut, dengan dagangan yang agak volatile (turun-naik) tiga minggu lepas.
Pasangan matawang ini bergerak semakin tinggi berikutan kelemahan matawang US dolar dengan Indeks US dolar hanya bergerak di sekitar 100.00 selepas jatuh dari paras tertinggi awal bulan ini.
Di sekitar atas harga Eur/Usd ketika ini juga terdapat ‘upper trenline’ yang dapat dilihat dengan jelas dalam time-frame Daily. Kebarangkalian untuk harga menembusi trenline ini masih tinggi jika pasaran tidak mendapat sebarang isyarat jelas dari Trump tentang polisi fiskal beliau.
Ketika ini ‘key resistance’ berada di paras 1.0764 yang telah diuji dalam pada sesi Isnin. Untuk meneruskan kenaikan, harga perlu menembusi dahulu paras ini dan seterusnya akan berhadapan dengan 1.0870 yang juga dikenali sebagai ‘support become resistance‘ (SBR).
 Jika Eur/Usd cenderung untuk bergerak ke bawah, ia perlu menguji ‘key support‘ di paras 1.0630 terlebih dahulu untuk meneruskan penurunan.
Dalam data impak tinggi yang dikeluarkan petang tadi Data Iklim Perniagaan Jerman IFO merekodkan penyusutan kepada 109.8 pada Januari, kurang dari jangkaan 111.30.
Sejurus data ini dikeluarkan, Eur/Usd melemah seketika dan memulih semula sehingga mencapai paras tertinggi hari ini di 1.0770.
Pasaran dijangka akan terus terkesan oleh komen dan penetapan polisi Trump dalam masa terdekat, dan hari ini pasaran menjangkakan akan ada penetapan polisi dari pentadbiran baru US khususnya berkaitan sempadan US-Mexico.


Ini Yang Terjadi Kepada Logam Hitam Menjelang Pengumuman Data Mingguan Dari AS!

Harga minyak mentah meningkat sedikit dalam sesi Asia menjelang pengumuman data inventori mingguan dari AS.
Dagangan minyak mentah di New York Merchantile Exchange meningkat sebanyak 0.07 peratus kepada $54.07 setong. Dalam sesi ini juga, minyak Brent kali terakhir dinilai pada $56.45 setong.
Laporan minyak mentah mingguan dijadual akan dikeluarkan oleh Institut Petroleum Amerika terhadap minyak mentah dan produk tapisan. Anggaran ini juga seterusnya akan diikuti oleh data rasmi daripada Pentadbiran Maklumat Tenaga AS yang menunjukkan peningkatan minyak mentah sebanyak 2.85 juta tong dan penurunan sebanyak 2.008 juta bekalan petrol.
 Semalam, minyak mentah didagang lebih tinggi walaupun kebimbangan terhadap peningkatan stok minyak mentah di AS masih menyelubungi pasaran. Kenaikan ini juga dikhuatiri akan mengehadkan momentum minyak mentah gara-gara peningkatan jumlah bekalan di Cushing, Oklahoma.
Bagaimanapun, pasaran kekal berharap agar OPEC boleh mengurangkan bekalan secara berterusan selepas Arab Saudi dan Iraq telah berjanji untuk mengejar sasaran mereka. OPEC dan beberapa pengeluar utama minyak mentah dunia telah berjanji untuk memerangi isu lebihan bekalan dengan menyekat hampir 1.8 juta tong minyak mentah sehari.
Ini Sebab US Dolar Tiba-Tiba Menguat Pukul 1 Pagi Tadi


Berapakah Modal Sesuai Untuk Trade Forex ?

Semua orang mempunyai peluang untuk improve dan naikkan taraf hidup jika berjaya trade forex dengan cemerlang, tetapi anda perlu ingat yang forex ini adalah sebuah business high risk. Ia adalah real business, high risk dan juga high return. Apabila saya kata tentang high risk dan high return, ramai hanya tertumpu kepada ‘high return’ dan tidak mengendahkan ‘high risk’ tersebut.  Dalam forex trading, anda akan mendengar rata-rata bercerita tentang betapa indahnya jika profit, seolah-olah anda hari ini mengayuh basikal dan esok boleh terus membawa Ferarri. Walaupun saya katakan high return, tapi tak bermaksud high return tu adalah gambaran sedemikian rupa. Jadi apa maksudnya ?
High return bagi saya adalah jika kita dapat trade dan untung 10%-20% sebulan dari modal pun sudah cukup tinggi. Walaupun ramai compare directly forex business dengan ASB tetapi anda harus ingat. ASB memberi pulangan sekitar 7%-8% setahun sambil anda goyang kaki, tapi anda jangan harap untuk trade forex sambil goyang kaki dan bercita-cita jana 100% dalam sehari. Itu adalah semua tidak masuk logik akal. Trade forex ini ibarat pelaburan yang perlukan ilmu, sama seperti trade saham, stocks market, index, kesemua perlukan ilmu. Mutual fund juga perlukan ilmu. Tetapi antara semua jenis, forex trading adalah paling berisiko dan paling high return kerana instrument-instrument lain tidak dapat berikan pulangan seperti ini.
Apabila anda ingin trade forex, anda perlu tahu anda ingin keuntungan dalam bentuk jangka masa lama atau jangka masa pendek. Jika anda memikirkan tentang jangka masa lama, sila fikirkan secepat mana anda perlukan duit tersebut iaitu return dari forex trading tersebut. Ramai yang meletakkan ingin dapat untung setiap hari dan pemikiran inilah yang menyebabkan gagal dalam menjadi forextrader yang sebenar, keuntungan yang diimpikan terlalu singkat dan besar.
Saya tak tahu apa orang lain fikirkan dan boleh buat, tetapi bagi saya jika anda dapat memikirkan keuntungan anda boleh perolehi setiap bulan 10%-15% dari forex trading sudah cukup bagus dan ini akan meminimakan risk yang anda perlu tanggung. Katakanlah pendapat saya 15% dari forex trading dianggap betul dan diambil kira.
Berapa modal yang sesuai ?
 Ramai yang cuba ceburi forex tanpa planning, matlamat dan tujuan, jadi terus memulakan trading dengan modal yang sangat kecil seperti USD50 atau USD5. Dengan target 15% sebulan dari USD5, ialah USD15, dalam Ringgit Malaysia nilainya lebih kurang RM45. Sebulan untung RM50 sangat kecil dan trader ini akan rasa tidak berbaloi dengan masanya mengadap forex chart. Akibat rasa tidak berbaloi beliau akan terus trade secara menggila untuk gandakan USD5 tersebut dengan harapan bulan hadapan mendapat keuntungan sekitar USD50 iaitu 1000%, anda rasa beliau dapat lakukan ? Ramai akan kecundang pada tahap ini.
Jadi saya cadangkan dengan pengurusan Money Management Forex yang betul, buat yang mula-mula dan mahu berjinak dalam forex, anda perlu fikirkan perkara-perkara berikut. Anda perlu letakkan modal yang anda sanggup rugi dan USD50.00 bagi saya adalah modal yang logik untuk anda tingkatkan taraf hidup anda dengan permulaan forex trading. Jika anda masih belum mempunyai USD50.00 dan teknik forex yang boleh memberikan return 10-15% sebulan, saya cadangkan jangan mula trade real. Anda boleh terus berlatih trading di demo. Ramai yang akan cakap “tak apa, nak try USD5 dahulu sebab nak test trade.” Dan saya tengok ramai trader begini, yang at the end terus deposit berulang kali USD5 tersebut kerana rugi berulang kali dan gangguan emosi.
Kenapa USD 1,000 ?
Jika bulanan anda dapatkan keuntungan paling minima adalah katakan 20%, ia adalah USD200 dan sekitar RM600. Perbandingan dengan income golongan pekerja am dan golongan pertengahan yang rata-rata mula berjinak menceburi bidang forex trading, RM600 sebulan cukup untuk membeli barang dapur, tingkatkan taraf hidup, ada duit lebih sikit bayar kereta dan lain-lain. Itu sudah cukup memadai untuk anda capai secara konsisten selama 6-12 bulan sebelum meningkatkan modal untuk meningkatkan taraf hidup anda. Dan dengan matlamat anda yang jelas dan betul dari mula, anda tidak akan terpesong jauh membuat kesalahan yang sama yang saya katakan tentang sebelum ini. Ia semua adalah dari pengalaman dan pengamatan saya sepanjang saya di dalam forex business ini, terpulang kepada anda untuk terima atau tidak.
Boleh juga rujuk post Bayar Ansuran Kereta dengan Income Forex Trading – mungkin anda akan belajar sesuatu. Ingat, forex ini bukan skim cepat kaya, dan bukan program pelaburan goyang kaki. Forex perlukan ilmu dan trading real, tiada return bulanan dari broker secara tetap, trade ada pulangan, tak trade tidak ada. Ops, untuk meminimakan risiko anda juga, jangan trade dengan broker yang salah, kalau tidak sebagus mana pun anda trade forex, tidak akan berguna jika ‘pihak’ yang menguruskan forex trading aktivity anda adalah pihak yang anda salah pilih.
what you do today will determine your future – Moshed


Bacaan Inflasi Terbaru Kanada Pada Bulan Oktober Mula Berikan Tanda-Tanda Membangkitkan Harapan Pasaran! Ini Rincian Perlu Diketahui

Kadar inflasi tahunan Kanada dilaporkan kekal stabil pada 6.9% pada bulan Oktober, sepadan dengan ramalan penganalisis, kerana harga petrol yang lebih tinggi dan kos faedah gadai janji mengimbangi sedikit penurunan harga makanan, lapor data Statistik Kanada pada hari Rabu.
Indeks harga pengguna meningkat 0.7% bulan ke bulan, sekali lagi sepadan dengan ramalan penganalisis. Tidak termasuk makanan dan tenaga, harga meningkat 5.3% tahun ke tahun pada bulan Oktober berbanding dengan keuntungan sebanyak 5.4% pada bulan September.
Harga petrol meningkat lebih tinggi pada Oktober berbanding September, selepas negara-negara OPEC+ mengumumkan pengurangan pengeluaran minyak masa depan dan pada dolar Kanada yang lebih lemah. Sementara itu harga makanan merosot sedikit daripada paras tertinggi empat dekad.
 Bank of Canada telah menaikkan kadar penanda arasnya sebanyak 350 mata asas sejak Mac kepada 3.75%, salah satu kitaran pengetatan terpantas pernah berlaku. Pasaran menjangkakan akan kenaikan 25 mata asas pada bulan Disember, dengan kira-kira 35% peluang kenaikan yang lebih besar.
Kadar faedah yang lebih tinggi telah meningkatkan kadar pinjaman dalam Indeks Kos Faedah Gadai Janji, lapor Jabatan Statistik Kanada. Pada bulan Oktober, kos faedah gadai janji tahunan meningkat sebanyak 11.4%, lonjakan terbesar sejak Februari 1991.
Ukuran teras inflasi bank pusat, CPI-median dan CPI-trim, kedua-duanya naik dengan purata dua pada 5.1% berbanding 5.0% pada September. CPI-common telah menjadi kurang dipercayai disebabkan oleh semakan yang besar, kata bank itu bulan lepas.
Dolar Kanada didagangkan 0.2% lebih tinggi pada paras dagangan 1.3253 kepada dolar AS, atau 75.45 sen A.S.


Trade Tenang Dengan Peraturan Ini

Dalam kalangan trader ramai yang mengabaikan perkara ini dan kesannya sangat teruk kepada portfolio trading.
Dan apabila hal ini berterusan, kebiasanyaan ramai yang akan mengalah daripada industri ini.
Perkara yang dimaksudkan adalah StopLoss. Ramai trader mengabaikannya dan ramai juga yang trade dengan full margin tanpa StopLoss dan akhirnya membakar akaun.
 Menurut Franki Law, seorang FX trader dari Hong Kong menyebut :
“Ramai yang apabila berlakunya MC setelah loss dalam 1 position, mereka akan melakukan deposit dan akan membuat trade yang merapu, tanpa StopLoss dan biasanya akan membuka lot yang lebih besar berbanding position sebelumnya. Ini sangat berbahaya dan sekaligus akan menyebabkan akaun hangus berganda-ganda. Kerana apa? Tiada StopLoss dan mahu mendapatkan keuntungan yang besar sekaligus untuk cover kerugian sebelum.”
Jadi, set StopLoss agar akaun tidak dibaham market, kawal pengurusan risiko dan buat keputusan dalam emosi yang tenang.
Biarpun terkena StopLoss, sekurang-kurangnya tidak MC.


Kedudukan Terkini Matawang: Kejatuhan Harga Minyak Beri Kesan Terhadap Matawang CAD!

Matawang safe haven yen masih menjadi pilihan para pedagang/pelabur matawang pada hari ini walaupun dengan keputusan Trump untuk menangguhkan pengenaan tarif ke atas sebahagian barangan import China. Hai ini antaranya disebabkan para pelabur masih skeptikal dengan arah tuju rundingan perdagangan AS-China.
Menurut penganalisis, kebimbangan pasaran masih terarah terhadap isu Brexit, risiko geopolitik di Hong Kong dan ketegangan di Timur Tengah.
Indeks US dolar yang mengukur dolar greenback berbanding enam matawang utama didagangkan sedikit kukuh selepas mengalami kejatuhan pada petang tadi. Kini Indeks US dolar didagangkan pada paras 97.765, naik 0.14% setakat jam 10.15 p.m.
 Matawang yen mengukuh berbanding US dolar apabila USD/JPY jatuh 0.74% kepada paras 105.94.
Matawang Euro menyusut berbanding US dolar sebanyak 0.18% dan kini didagangkan pada 1.1149. Hal ini disebabkan data GDP Jerman yang berkurangan sebanyak 0.1% bagi suku kedua dan pertumbuhan GDP yang perlahan untuk Zon Eropah bagi suku kedua.
Disisi lain, matawang CAD susut berbanding US dolar apabila USD/CAD mengukuh sebanyak 0.66% pada paras 1.3306 setakat jam 10.20 p.m. Kejatuhan harga minyak sebanyak 3.9% berikutan kehuatiran pertumbuhan global telah mempengaruhi pergerakan matawang CAD.


USD Buat Gila Menjelang Mesyuarat Polisi FOMC!

Greenback melonjak tinggi selepas diperlihatkan dengan data indeks harga pengeluar (PPI) Amerika Syarikat yang mencatat bacaan lebih kukuh daripada dijangkakan pada bulan November.
Harga pengeluar AS yang pada mulanya diramalkan menurun kepada 0.5% daripada 0.6%, memaparkan peningkatan lebih tinggi kepada 0.8% pada bulan lalu.
Ini sekali gus menguatkan lagi optimisme pasaran untuk melihat Federal Reserve (Fed) mengumumkan pengurangan pembelian bon dan kenaikan kadar faedah dipercepatkan pada mesyuarat polisi minggu ini.
Laporan ini telah memacu kenaikan matawang gergasi USD lebih tinggi, selepas ia mempamerkan aksi menyuramkan pada sesi Eropah berikutan berita mengenai kadar keberkesanan vaksin terhadap Omicron.
 Pfizer-BioNTech melaporkan bahawa dua suntikan vaksinnya memberi 70% perlindungan terhadap kemasukan ke hospital disebabkan Omicron dan 33% terhadap jangkitan di Afrika Selatan.
Syarikat pembuat vaksin itu juga mendedahkan pil eksperimennya, Paxloid, berkesan terhadap Omicron dan varian sebelumnya.
Kebanyakan matawang utama pada awalnya meningkat dengan sokongan daripada laporan positif ini, tetapi kembali menjunam susulan lonjakan US dolar berikutan data PPI yang memberangsangkan.
Euro kembali tenggelam di bawah paras harga 1.1300, sementara matawang pound pula sedikit berubah dengan berlegar di sekitar 1.32300 berbanding dolar greenback.
Menjadi tumpuan pasaran hari ini adalah laporan inflasi UK pada sesi Eropah, data inflasi Kanada, jualan runcit AS serta keputusan mesyuarat polisi FOMC pada sesi New York.


Lima Perkara Anda Perlu Tahu Dalam Pasaran Global Hari Ini

Ini perkara-perkara yang anda perlu tahu dalam sesi awal pasaran Eropah sehingga pembukaan pasaran New York malam ini. Antara yang menarik hari ini ialah:
1) Perdana Menteri Theresa May mengumumkan pilihanraya umum akan diadakan pada 8 Jun 2017. May dalam ucapannya juga memperkatakan tentang Brexit di mana kerajaan mempunyai perancangan yang akan cuba mendapatkan semula kawalan terhadap undang-undang dan sempadannya.
Oleh itu, beliau perlu membuat pilihanraya dalam masa terdekat ini kerana parti lain menentang perancangan kerajaan.
2) Kebimbangan kepada pilihanraya Perancis menjadi fokus ketika ini. Dengan hanya tinggal lima hari lagi menjelang pilihanraya Presiden Perancis, para pelabur sedang memberi perhatian kepada tinjauan pendapat terkini untuk mendapatkan maklumat bagaimana pilihanraya ini akan berjalan.
Menurut tinjauan terkini yang dibuat centrist Emmanuel Macron kini mendapat sokongan sebanyak 23% manakala Marine Le Pen 22%, Melenchin 19.5% dan Fillon sebanyak 19%.
 3) Laporan pendapatan suku pertama Goldman Sach dan Bank of America menjadi perhatian di Wallstreet. Pemain pasaran terus memberi fokus kepada laporan pendapatan kedua-dua bank ini sebelum pasaran New York dibuka.
Johnson&Johnson dan United Health juga dijadualkan akan mengeluarkan laporan tersebut pembukaan pasaran saham US.
4) US dolar masih lagi kekal berdekatan paras terendah lima bulan lalu. Indeks US dolar yang mengukur kekuatan matawang greenback berbanding enam matawang utama yang lain kini didagang di sekitar 99.98. Manakala hasil bon 10-tahun US berada di sekitar 2.22% sehari selepas menembusi paras 2.20%.
5) Saham carigali jatuh dalam sesi dagangan Asia berikutan kejatuhan harga bijih besi (iron ore). Dagangan hadapan komoditi ini telah mengalami kejatuhan sebanyak tujuh peratus hanya dalam masa dua hari walaupun data pertumbuhan ekonomi (GDP) China adalah memberangsangkan.
Kesannya kepada matawang dapat dilihat dalam pasangan matawang Aud/Usd di mana Australia adalah pengeksport terbesar biji besi ke China.


Analisis Teknikal AUD/USD – Timeframe H1 – 7/1/2019

Matawang dollar AUD kembali didagangkan mengukuh sehingga awal dagangan Asia minggu ini berikutan perkembangan positif dalam hubungan dagang antara Amerika Syarikat dan China yang sebelum ini membimbangkan pasaran. Rundingan terbaru di antara kedua-dua Presiden negara tersebut dijadualkan akan berlangsung pada awal minggu ini dan pasaran mengharapkan rundingan tersebut akan mencapai satu perjanjian dagangan yang lebih komprehensif. Selain itu juga, pengukuhan Aussie turut disokong oleh faktor dasar pelonggaran yang lebih agresif oleh China dalam usaha untuk menangani kelembapan ekonomi kedua terbesar dunia itu. Pergerakan harga pada chart pasangan matawang AUD/USD pada dagangan Jumaat menunjukkan corak pergerakan yang menaik dan selepas komen bernada dovish Jerome Powell terhadap pandangan beliau mengenai dasar monetari di AS, harga telah melonjak sehingga melepasi paras resistance MagicR1 pada indicator Moshed Magic Line.
Pada sesi pasaran Asia pagi ini, harga masih dilihat bergerak perlahan untuk dagangan permulaan minggu namun semakin menghampiri paras resistance 0.7161 (MagicR1) pada penghujung sesi dagangan Asia. Jika harga berjaya membuat kenaikan lebih tinggi dan melepasi paras resistance tersebut, harga bakal menguji pula paras resistance pada 0.7209 (MagicR2) yang berada sedikit tinggi di mana paras ini turut menjadi tumpuan harga pada dagangan Disember lalu. Dan sekiranya harga berjaya membuat lonjakan lebih tinggi, harga berpotensi untuk mencapai ketinggian baru di sekitar paras resistance 0.7293 (MagicR3).
Namun, jika harga membuat penurunan lebih rendah dari paras Magic Pivot 0.7077 hari ini, jangkaan paras awal penurunan harga adalah ke paras support pada 0.7029 (MagicS1). Seterusnya, harga bakal meneruskan penurunan lebih rendah sehingga ke paras sekitar 0.6945 (MagicS2) sebelum sedikit lagi penurunan akan menguji pula paras support yang berada pada 0.6897 (MagicS3).
 Pantau perkembangan rundingan dagangan AS-China pada minggu ini pula dan beri tumpuan pada intipati daripada rundingan tersebut di mana akan turut memberi isyarat kepada pasaran khususnya terhadap perubahan sentimen dalam pasaran semasa. Terus jadikan indicator Moshed Magic Line sebagai rujukan tetap dalam analisis teknikal harian anda untuk mendapatkan hasil analisis yang lebih berkualiti.

Paras support: 0.7029, 0.6945, 0.6897.
Paras resistance: 0.7161, 0.7209, 0.7293.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kejutan Oleh Bank of Canada, USDCAD Jatuh Hampir 300 Pip

Bank of Canada menaikkan kadar faedahnya kepada 1.00% daripada 0.75% dalam pengumuman polisi monetari pukul 10 malam tadi. Berikut adalah kenyataan rasmi oleh Bank of Canada dalam kenyataan yang dikeluarkan pada Rabu.
Data-data ekonomi sejak akhir-akhir ini semakin kukuh daripada jangkaan dan menyokong pendirian bank pusat bahawa pertumbuhan semakin menyeluruh dan boleh bertahan dengan sendirinya (self-sustaining).
Perbelanjaan pengguna kekal kukuh yang disokong oleh pasaran pekerjaan yang semakin baik dan juga pertumbuhan pendapatan. Selain itu, terdapat kekuatan yang semakin menyeluruh dalam pelaburan perniagaan dan eksport.
Dalam masa yang sama, sektor perumahan dilihat semakin sejuk (kurang rancak) yang disebabkan oleh prubahan cukai dan polisi perumahan. Sebelum ini sektor perumahan yang panas (terlalu rancak) adalah kebimbangan Bank of Canada kerana terdedah dengan risiko-risiko kewangan.
Bank pusat masih menjangka pertumbuhan yang sederhana pada suku kedua walaupun data semasa GDP adalah melebihi jangkaan.
Ekonomi global berkembang dengan lebih setara seperti yang dijangka pada Julai dengan pertumbuhan ekonomi melebihi jangkaan, termasuk harga komoditi yang lebih tinggi. Namun, risiko geopolitik dan ketidaktentuan dalam perdagangan antarabangsa masih kekal, yang menyebabkan kejatuhan nilai US dolar. Dalam konteks ini, dolar Kanada telah meningkat nilai yang juga memberi kesan kepada kekuatan ekonomi Kanada.
Inflasi pula masih kekal di bawah sasaran 2% tetapi naik dengan baik seperti jangkaan pada Julai lalu. Terdapat kenaikan sedikit dalam data CPI (Indeks Harga Pengguna) dan bacaan inflasi-teras bank pusat. Selain itu, terdapat lebihan kapasiti dalam pasaran pekerjaan dan gaji dan tekanan harga masih lagi terhalang berbanding sebelum ini.
Dengan prestasi ekonomi yang lebih baik daripada jangkaan, Governing Council mengurangkan sedikit rangsangan ekonomi. Keputusan penetapan polisi monetari di masa hadapan akan bergantung kepada data-data ekonomi akan datang dan keadaan pasaran kewangan. Fokus lebih akan diberikan kepada potensi ekonomi dan keadaan pasaran pekerjaan. Akhir sekali, dengan hutang isirumah yang semakin meningkat, lebih perhatian akan diberikan kepada sensitiviti ekonomi terhadap kadar faedah yang lebih tinggi.
Sumber: Bank of Canada


EUR/JPY Terus Pecah Rekod Tertinggi Lagi Minggu Ini!

Perjalanan memburu rekod tertinggi yang baru sejak tahun 2008 belum terhenti pada carta pasangan mata wang EUR/JPY yang bersambung pada minggu ini.
Pada minggu lalu, harga berjaya mencapai ketinggian 155.300 ketika mata wang Euro kukuh disokong oleh keputusan mesyuarat bank pusat Eropah yang telah menaikkan kadar faedah sebanyak 25 mata asas.
Presiden Europen Central Bank (ECB) Christine Lagarde pada mesyuarat minggu lalu juga turut memberi isyarat bahawa langkah kenaikan kadar faedah akan diteruskan untuk menurunkan inflasi ke paras sasaran.
Dengan pergerakan mata wang Yen yang juga melemah selepas bank pusat Jepun mengekalkan dasar yang longgar, harga meneruskan lagi rentak peningkatan harga pada minggu ini.
Mendatar sebentar di awal minggu, kenaikan harga yang diteruskan sehingga ke sesi New York semalam mencapai rekod baru sekitar 155.900.
Pergerakan harga pada hari ini (Khamis) kekal mendatar di ketinggian tersebut sehingga setakat awal pembukaan sesi Eropah.
Harga yang masih bergerak di atas paras sokongan Moving Average 50 (MA50) pada rangka masa 1 jam di carta EUR/JPY itu memberi jangkaan trend bullish harga akan masih dikekalkan.
 Kenaikan seterusnya dijangka akan menuju paras 157.00 pula sebagai catatan rekod tertinggi 15 tahun yang baru.
Namun, waspada jika mula terdapat petanda perubahan trend yang bakal berlaku dengan harga mula berubah arah membuat penurunan.
Kejatuha awal harga dilihat akan menuju dulu paras sokongan terhampir sekitar 154.00 sebelum reaksi harga diperhatikan.
Jika masih tembus lebih rendah, harga boleh mencecah sehingga sekitar 151.00 atau ke paras 150.00 semula.
Lihat gambar carta harga pasangan EUR?JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aktiviti Ekonomi Eropah Kembali Berkembang, Tapi…

Data ekonomi dari Zon Eropah dan UK telah menghiasi pembukaan dagangan sesi Eropah pada hari ini dengan memaparkan bacaan bercampur-campur pada bulan Februari.
Sektor perkhidmatan di Zon Eropah kembali melantun dengan pertumbuhan yang lebih kukuh pada bulan ini ketika pelonggaran sekatan coronavirus membawa kepada permintaan baharu untuk perkhidmatan pengguna seperti perjalanan, pelancongan dan rekreasi.
Keyakinan perniagaan dalam prospek juga bertambah baik apabila syarikat melihat kepada pembukaan semula ekonomi selanjutnya yang menggalakkan peningkatan pengambilan pekerja.
Bagaimanapun, sektor pembuatan pula sebaliknya dengan mencatatkan kemerosotan pada Februari kerana terkesan dengan masalah gangguan rantaian bekalan yang berlarutan di tengah permintaan terus meningkat.
 Reaksi awal mata wang euro susulan penerbitan ini menunjukkannya sedikit terkesan dengan susut di sekitar harga 1.1360 berbanding US dolar.
Tambahan daripada itu, pelabur juga menyaksikan pengeluaran data pembuatan dan perkhidmatan dari UK, di mana kedua-duanya mencatatkan bacaan positif pada Februari.
Seperti Zon Eropah, Britain juga melihat peningkatan pada aktiviti perkhidmatan dengan pertumbuhan terpantas dalam tempoh lapan bulan. Pengembangan tidak dijangka ini dibantu oleh pemulihan kukuh dalam perbelanjaan pengguna untuk perjalanan, rekreasi dan hiburan.
Sementara aktiviti pembuatan pula dicatatkan tidak berubah daripada bacaan sebelumnya, menandakan sektor perkilangan yang terjejas akibat masalah gangguan bekalan berikutan kenaikan kos yang tinggi (inflasi).
Mata wang pound sedikit berubah susulan penerbitan data tersebut dengan kekal didagangkan kukuh pada sekitar harga 1.3620 berbanding USD.


Analisis Teknikal GBP/NZD – Timeframe H1 – 20/8/2018

Matawang GBP masih dilihat berisiko oleh para pelabur. GBP masih lagi bergelut dengan isu Brexit yang masih belum selesai di mana sebelum ini Menteri Luar Negeri Jeremy Hunt berkata bahawa risiko ‘no-deal’ Brexit menyebabkan matawang tersebut terus didagangkan lemah.
Manakala, bagi matawang NZD, permintaan bakal meningkat ekoran pasaran semasa yang semakin stabil dengan AS-China yang bakal mengadakan rundingan dagangan. Tambahan pula dengan data harga pengeluar di New Zealand baru-baru ini mencatatkan bacaan yang positif terus menyokong matawang tersebut.
 Secara teknikal, harga dilihat membuat penurunan setelah gagal menembusi (breakout) paras resistance di 1.94400 sebelum ini. Penurunan dibuat sehingga Jumaat lalu menyaksikan paras terendah yang dicapai bagi minggu lalu adalah di paras 1.91800. Namun pada awal sesi Asia hari ini harga dilihat membuat sedikit kenaikan dan mula bergerak mendatar pada sesi pasaran London di paras harga semasa 1.92500 setakat jam 3.40 petang.
Harga masih bergerak dalam julat harga Jumaat lalu dan masih di bawah paras Moving Average 100 (MA100). Jika kenaikan berjaya dibuat, harga berkemungkinan akan menguji resistance di 1.94400, sebaliknya jika harga terus menyambung penurunannya, tumpuan adalah pada paras support 1.90750 iaitu paras support yang dicapai pada awal Ogos ini.
Paras support: 1.91349, 1.90883, 1.89964.
Paras resistance: 1.92734, 1.93653, 1.94119.


Sentimen Pasaran Risk-On Pacu EUR/JPY Melonjak Semula

Sentimen pasaran risk-on kembali menyinari pasaran kewangan pada penghujung minggu ini setelah memperoleh beberapa khabar berita serta faktor yang menggembirakan pasaran.
Antara faktor yang mempengaruhi sentimen tersebut adalah berikutan kenyataan yang dilontarkan oleh Pemimpin Majoriti Senat AS, Chuck Schumer yang mengumumkan mengenai kenaikan had siling hutang.
Kelegaan pasaran juga dihiasi oleh kenyataan Presiden Rusia, Vladimir Putin yang mengatakan beliau sudi untuk mempertimbangkan usaha dalam membantu meningkatkan bekalan gas.
Susulan itu, ia telah mengakibatkan matawang Yen kembali didagangkan lemah pada sesi dagangan Khamis dan menyambung ke sesi Asia serta sesi Eropah pada hari ini (Jumaat).
Melihat kepada carta harga pasangan matawang EUR/JPY, pergerakan harga nampaknya meningkat semula setelah hanya rebounce di zon RBS (resistance become support) 128.600.
Lonjakan yang dipamerkan juga melihat harga berjaya menembusi paras halangan Moving Average 50 (MA50) pada rangka masa 1 jam dan kembali menggapai zon SBR (support become resistance) 129.300.
 Sekiranya harga kekal meneruskan trend kenaikan, pergerakan harga berkemungkinan bakal mencapai zon rintangan 130.000 terlebih dahulu sebelum jangkaan harga berupaya melonjak lebih tinggi.
Peningkatan harga melepasi zon rintangan tersebut akan memperlihatkan harga menuju semula paras rintangan tertinggi yang gagal ditembusi pada permulaan dagangan September sekitar 130.700.
Namun sekiranya penyusutan harga berlaku, zon RBS (resistance become support) 128.600 akan sekali diuji dan zon sokongan 128.000 kekal menjadi zon tumpuan jika harga terus menjunam.
Lihat gambar carta pasangan matawang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Berita Data Ekonomi Penting Tumpuan Pasaran Minggu Ini (10 – 14 Januari 2022)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Inflasi AS (Rabu 9.30 Malam): Selepas laporan pekerjaan NFP Amerika Syarikat (AS) pada Jumaat lalu, minggu ini pelabur akan memberi tumpuan terhadap data inflasi AS dengan jangkaan angka bacaan yang menurun bakal menambah tekanan terhadap US dolar.
Data Indeks Harga Pengeluar AS (Khamis 9.30 Malam): Memberi petunjuk terhadap inflasi pengguna, bacaan indeks PPI AS yang dijangka catat bacaan menurun akan turut mempengaruhi pandangan bank pusat terhadap dasar monetari.
 Data Keluaran Dalam Negara Kasar UK (Jumaat 3.00 Petang): Pertumbuhan ekonomi UK diramalkan meningkat untuk bulan Disember dengan bacaan data GDP UK dijangka meningkat semula selepas penurunan pada bulan sebelumnya.
Data Jualan Runcit AS (Jumaat 9.30 Malam): Mengukur kadar perbelanjaan pengguna, data jualan runcit AS untuk penghujung 2021 lalu berkemungkinan lebih suram dengan kebimbangan risiko penularan varian coronavirus Omicron yang tercetus sebelum ini.
Data Keyakinan Pengguna AS (Jumaat 11.00 Malam): Data yang akan menjadi penutup untuk dagangan minggu ini adalah sentimen keyakinan pengguna AS tinjauan University of Michigan. Bacaan awal yang diterbitkan minggu ini berkemungkinan akan lebih memberi kesan terhadap pergerakan US dolar.